text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
गुरुवार, 9 फ़रवरी 2012
{{ होली कए गजल}}
मस्ती चढ़ल छै जानि लिअ , जोगीरा संग झुमै जाउ यौ ,
मौसम सँ खुशी छानि लिअ , रोक-टोक नै सब पिने छै ,
झुमु-नाचु छाती तानि लिअ , लाल पियर गुलाबी कारी ,
सब रंगक गड्ढा खुनि लिअ , अबिरक खुशबू गमकै ,
रंगक चादर तानि लिअ , रामा छै सासुर मे बैसल ,
सारि कने रंग मानि लिअ , अबिर द' क' गोर लागै छी ,
माथ हम्मर ,हाथ आनि लिअ . . . । । अमित मिश्र


c: text/html

text: सीतामढ़ी, मिथिला मिरर : सीतामढ़ी सिविल कोर्टमे पेशीक दौरान अपराधि कुख्यात गैंगस्टर संतोष झाकेँ गोली मारी हत्या क’ देलक। अपराधि गैंगस्टर संतोष झाकेँ कोर्ट परिसरमे गोली मारी फरार भ’ गेल। एहि हमलामे संतोष कुमार नामक सिविल कोर्टकर्मी सेहो जख्मी भ’ गेल। घटना तखन भेल जखन संतोष झा सीजेएम कोर्टमे पेशीक बाद बाहर निकलैत छलाह। बताओल जा रहल अछि जे तीनटा बदमाश बीस राउंड गोली चलोलक आ दूटा बदमाश फरार भ’ गेल आ एकटा बदमाश आर्म्सके साथ पकड़ल गेल। जानकारीके मुताबिक संतोष झाके पहिल गोली हुनका माथामे आ दोसर गोली सीनामे लागल। गोली लगिते संतोष झाकेँ मौत भ’ गेलनि, तैयो पुलिस आनन-फाननमे अस्पताल ल’ गेल जतय डॉक्टर मृत घोषित क’ देलक। घटनाक बाद कोर्ट परिसरके पुलिस छावनीमे तब्दील क’ देलक अछि। किछु दिन पहिने संतोष झा गैंगक शूटर अभिषेक झाके सेहो अपराधि एहि तरहें मोतिहारी अनुमंडल न्यायालयमे गोली मारी हत्या क’ देने छल।तहिना संतोष झाके राईट हैंड दीपंद्र पाठकके सेहो गोली मारी हत्या भेल छल। संतोष झा जेलमे बंद छलाह आ हुनका ऊपर अनेकों संगीन वारदातकेँ अंजाम देबाक आरोप छलनि । संतोष झा जेलके अंदरसँ अपन गैंग चलबैत छल। बतादी जे दरभंगा डबल इंजीनियर हत्याकांडमे संतोष झा गैंगक हाथ छल। पछिला साल पुलिस कोलकाताक एकटा फ्लैटसँ संतोष झाकेँ गिरफ्तार केने छल। बिहारमे लगभग तीन दर्जनसँ ज्यादा मामलामे आरोपी संतोष झा अखनि जेलमे बंद छल।

robotstxt: allowed

filter: keep


text:
दिनेेश मिश्र
- डलवा – नेपाल 21 अगस्त , 1963
- जमालपुर – दरभंगा 5 अक्टूबर, 1968
- भटनिया – सुपौल 14 अगस्त, 1971
- बहुअरवा – सहरसाअगस्त 1980 (तारीख ताकय पड़त)
- हेमपुर – नवहट्टा, सहरसा , 5 सितम्बर, 1984.
- गनडौल / समानी, सहरसा, 16 अगस्त, 1987
- जोगिनियाँ, नेपाल 18 जुलाई, 1991
- कुसहा, नेपाल, 18 अगस्त, 2008
कोसी नदी आओर ओहि पर बनल तटबंध कैक सालक बाद चर्चा मे आबि रहल अछि । एकर निर्माण सही भेल आकि गलत एहि बहस मे पड़ल बिना आजुक जों गप करी त तटबंध जों मजबूती क संग कोसी क मुकाबला ठाड़ रहत त ओकर वजह स तटबंध क बीच रहनिहार 12 लाख क आबादी फँसत आओर जों तटबंध कए, भगवान नहि करय, किछु होएत त बाहर बसल कतेक लोगक जान साँसत मे फँसत कहनाय मुश्किल अछि। एकर अलावा तेसर गति नहि अछि एहि तटबंध क । ई सलामत रहत त अंदर बला मरत आओर जों टूटत त बाहर बला । नीक विकल्प देने अछि सरकार हमरा सबहक ।
रसिक लाल यादव आय से 57 साल पहिने 1959 मे बिहार विधान सभा मे सरकार स पूछने छल, “कोशी नदी कए बान्हि देल गेल अछि । एहिक बीच स पहिने लोग निकैल सकैत छल मुदा आब एकरा घेर देल गेल अछि जाहि स ओ निकैल नहि सकत । रेवेन्यू डिपार्टमेंट क हालत ई अछि जे सरकारक सर्किल अफसर लोग कए पछाडि़ – पछाडि़ कए मालगुजारी असूल करि लैत अछि जखनकि हुनकर घर पानि मे छल। ओ एहन लोग कए सेहो पछाडि़ – पछाडि़ कए मालगुजारी असुलैत अछि जे खाली ककड़ी पैदा क कए अपन जीवन बसर करैत अछि। जे नदी क बाहर अछि हुनका कहल जाएत अछि जे खेती करबा क लेल बांध क बीच मे जाउ। मुदा जखन ओ खेती करय आबैत अछि ते घटवार लोग हुनका स पछाडि़ कए घाट वसूल लैत अछि । कोशी योजना हुनकर रक्षा क लेल बनाओल गेल छल नहि कि हुनका खदेड़बा क लेल।”
”हमर अन्याय बर्दाश्त करबाक अद्भुत क्षमता हमरा कतहुक नहि छोड़लक । बिका गेलहू हम एक क्विंटल गहूम आ 2200 टका पर।”
हमर एहि राय स केकरो आपत्ति भए सकैत अछि मुदा जे नदी आ बाढ़िक प्रामाणिक इतिहास हमरा उपलब्ध अछि ओकरा मे दामोदर अओर कावेरी क चर्चा भेटत। जेम्स रेनेल 1779 मे गंगा क बाढ़ आओर ओहि पर बनल तटबंध क कनिकटा ज़िक्र केने छथि आओर बाद मे फ्रान्सिस बुकानन किछु गप कोसी क तटबंध क बारे मे केने अछि जेकरा विलियम हंटर आँगा बढेलथि । विलियम विल्कॉक्स दामोदर क बाढ़क बारे मे बड्ड रास लिखने अछि । एहि कृती मे ज़मींदारी आओर महाराज क छोट ऊंचाई क बांधक चर्चा भेटैत अछि जे बेसी सफल एहिलेल छल किएक ओकर रख-रखाव क जिम्मा स्थानीय छल आओर ओकरा लेल संसाधन सेहो स्थानीय सत्ता स्रोत से भेटैत छल । अंग्रेज़ शुरू शुरू मे बाढ़ सुरक्षा क नाम पर पैसा बनेबा क सोचलक आओर नीक जेंका मुंह कए खेलक । 1869 मे हुनका दामोदर क तटबंध कए तोड़य पड़ल आओर ओकर बाद ओ कहियो तटबंध नहि बनेलक। हुनका जहिया देशज ज्ञानक बोध भेल तखैन धरि बड्ड देर भए चुकल छल । एहि बीच ओ ह्वांग हो आओर मिस्सिस्सिपी क तटबंध क समस्याक अध्ययन कए चुकल छलाह आओर हुनका लागल जे ओ बाढ़ रोकबाक काज बिसैर कए कोनो गलती नहि केलक ।
भारत छोड़बा क पहिने ओ बराहक्षेत्र बांध क शोशा छोड़लक आओर चलि गेल । 1952 तक पूरा माहौल बराहक्षेत्रक हक मे बनल रहल मुदा नेहरू क 1953 क बाढ़क बादक एकटा वाक्य “इनन लोगों के लिये तुरंत कुछ करना चाहिये” तटबंघ कए राजनैतिक मान्यता दए देलक । बाद मे इंजीनियर सब अपन खेल खेललक आओर कोसी पर तटबंध बनि गेल । बहस खतम भए गेल आओर आय धरि नफा-नुकसान क मूल्यांकन नहि भेल ।
ओकर बाद सेहो तटबंध क बीच अओर ओकर बाहर क कोनो भी तकलीफ क बदले रिलीफ देबाक प्रचलन बढ़ल आओर ओ सेहो बड्ड नेता क विरोध क बावजूद किएक हुनका डर छल जे रिलीफ लोग कए सरकार पर आश्रित आओर अंततः भिखमंगा बना देत । बाढ़िक काल कहियो TV देखब त ई लोग कतहू स एकटा बूढ़ वा बूढ़िय पकैड़ आनैत अछि आओर ओकर हाल चाल पूछत । वो कहत/ती जे हमरा किछु नहि भेटल । हम आयधरि केकरो ई कहैत नहि सुनलहूँ जे ओ कहताह जे हुनकर सब किछु चलि गेल । एकर मर्म राजनीतिग्य बुझैत अछि आओर ओ नीक जेंका जानैत अछि जे जों ओकरा किछु कुछ भेट जाएत त ओ चुप भए जेताह/जेतीह । आओर हुनकर राजनीति पर कतहू आँच नहि आउत । यैह वजह छल जे कुसहा त्रासदी क बादक चुनाव मे राजग कोसी क्षेत्र क सभटा सीट पर चुनाव जीती गेल छल । ई प्रताप वैह एक क्विंटल गहूंम आओर 2200 टका क छल जाहिक संग आरो ढेर वादा कैल गेल छल जे आय धरि पूरा नहि भेल । पीड़ित सब रिलीफ देनिहार क एहसान हुनका वोट दकए चुकेलथि । ओ बिसैरि गेल छल जे हुनकर बदहाली क वजह वैह लोग छल जेकर एहसान ओ वोट दकए चुकेने छल । ई व्यवस्था 2005 स लागू भेल आओर नहि जानय कहिया धरि चलत ।


text:
लद्दाख । भारत आ चीनक बीच फेर झगड़ाक खबरि अछि. बीतल राति पैंगोग लेक लग फिंगर एरियामे चीनक सैनिक घुसपैठ करबाक प्रयास कयलक अछि. भारतीय सेना चीनी घुसपैठक मुंहतोड़ जवाब देलक अछि. बता दी जे 15 जूनक राति गलवान घाटीमे भारत आ चीनक सैनिकक बीच हिंसक झगड़ा भेल छल. एहिमे 20 भारतीय सैनिक शहीद भ’ गेल छलाह. बताओल जा रहल अछि जे भारत-चीनक बीच एखन फ्लैग मीटिंग चलि रहल अछि. अधिकृत रूप स’ एहि बातक जनतब भारत सरकारक दिस स’ देल जा चुकल अछि मुदा की क्यो हताहत भेल अछि व कोनो तरहक नुकसान भेल अछि, एकरा ल’ कोनो जनतब नहि देल गेल अछि.
खबरि भेटल अछि जे काल्हि राति चीनक दिस स’ कयल गेल घुसपैठक प्रयासमे कोनो भारतीय सैनिकक हताहत होयबाक खबरि नहि अछि. भारतीय सेनाक पीआरओ कर्नल अमन आनंद जनतब देलनि अछि जे 29/30 अगस्तक राति, पीएलएक सैनिक पूर्वी लद्दाखमे चलि रहल गतिरोधक दौरान सैन्य आ राजनयिक व्यस्तताक दौरान आबय वला पछिला सर्वसम्मतिक उल्लंघन कयलक आ यथास्थिति बदलबाक लेल उत्तेजक सैन्य आंदोलनके अंजाम देलक. कर्नल अमन आनंद एहि बातक सेहो जनतब देलनि अछि जे भारतीय सैनिक दक्षिणी बैंक ऑफ पैंगॉन्ग त्सो झील पर एहि पीएलए गतिविधिके पहिनहि विफल क’ देलनि. हमरा पदके मजगूत करब आ जमीन पर तथ्य बदलबाक लेल चीनी इरादाके विफल करबाक लेल कड़गर उपाय भेल आ चीनी सैनिकके करारा जवाब देल गेल.


text: पटना। जेकर उम्मीद छल, भ गेल। उत्पाद मंत्री जमशेद अशरफ कए मंत्रिमंडल स बरखास्त करि देल गेल। ओ शराब घोटाला पर मुख्यमंत्री नीतीश कुमार कए पत्र लिखने छलाह। एहि पत्र कए अखबार मे छपलाकबाद अशरफ क विदाई तय मानल जा रहल छल। जल संसाधन मंत्री विजेंद्र प्रसाद यादव कए उत्पाद मंत्री क प्रभार देल गेल अछि। मुख्यमंत्री अशरफ क आचरण कए मंत्री पद क मर्यादा क प्रतिकूल कहला अछि। मुख्यमंत्री कहला,’ उत्पाद मंत्री जे पत्र हमरा लिखलथि अछि ओकर भाषा आ आचरण मंत्री पद क मर्यादा क अनुरूप नहि छल। हुनकर आरोप क मुख्य सचिव अनूप मुखर्जी स जांच करेलाक बाद हुनका मंत्रिपरिषद स बरखास्त करबा क निर्णय लेल गेल अछि। हमरा लग दोसर कोनो रास्ता नहि छल किया कि मुखर्जी क जांच रिपोर्ट मे कईटा गप मंत्रीक खिलाफ छल। मुख्यमंत्री कहला जे सरकार क कामकाज क एकटा तरीका होइत अछि। मंत्री पद क मर्यादा होइत अछि। पद क गरिमा क ख्याल रखबाक चाही। बिहार बदलबा लेल सब किछु कए बदलए पड़त। कोई मंत्री छथि आ फिजूल मे विपक्ष जेकां चरम विरोध क भाषा सेहो बाजि रहल छथि, दूनू कोना संभव अछि। मुख्यमंत्री क कहला जे अशरफ क पत्र क बिंदुवार जवाब दू दिन पहिने पठा देल गेल अछि। हुनका लग दू दिन क समय छल। सरकार पर विश्वास नहि छलेन त इस्तीफा द सकैत छलाह। एहन मंत्री हम नहि राखि सकैत छी, इ हमर विशेषाधिकार छी। हुनका मंत्रिमंडल स हटा देल गेल अछि। ओ निष्पक्ष जांच क मांग केेने छलाह। मुख्य सचिव स जांच करा देल गेल अछि। आब इ कहब जे मुख्य सचिव निष्पक्ष नहि होइत अछि-कोनो मतलब अछि?


text:
दलान पर बैसल लाल काका : मैथिली कथा
२४ माघ २०७५, बिहीबार २०:१५
दलान पर बैसल लाल काका सँ जिज्ञासावश पुछलहुँ,यौ काका किछु अपन मिथिलाक सन्दर्भ मे प्राचीन बात कहियौक १ काका बजलाह हे हौ हम तँ ओतेक पढ़ल लिखल नहि छि जे तोरा मिथिला पारम्परिक संस्कृतिक संबंध मे किछु बिशेष बात कहब,मुदा पुछलह तँ सुनह हम ओहि समय केँ मिथिला ग्राम्य जीवनक बिषय मे किछु कहैत छिय ! बात बेसी पुरान नहि तीन चारि दशक पूर्वक छी ! ओहि समय मे कोनो परिवार मे भरि दिनक मेहनतक उपरान्तो यदि आधो पेट भोजन भेटि जाइत छल तँ ओकर प्रसन्नता देखवा योग्य छल ! कमला कोशिक बिभिषिकाक दंश झेलैत परिस्थिति जन्य समस्या सँ पीडीत कतेक परिवार मे साँझक साँझ उपास रह पड़ैत छल एक मध्यम बर्गीय परिवार मे बाहर सँ आयल जनेर,खुद्दी आ मरूआ,मकई,खेसारीक रोटी,भुजा वा उबालि केँ भात बना पेट भरि गेला पर संतुष्ट रहैत छलाह | उच्च जमींनदार परिवार मे चावल (भात),दालि आ व्यंजन भेटैत छल ! निम्न मजदूर परिवार मे तँ मालिक ओहिठाम सँ भरि दिनक श्रमक बदला मे भेटल सेर दू सेर मरूआ,मकई,खेसारी सँ सपरिवार मिल बाँटि प्रसन्नता पूर्वक खाइत छलाह ! बिषम परिस्थिति मे कोशी कमलाक देल गेल उपहार भेंट,सारूख,चिचोर,घेंचुल,डोका,कांकोर आ बारी झारी मे होबयबला सजमनि,कदिमा ,कुमहर,सीम ,विविध साग करमी,पटुआ गेनहारी, बथुआ, ओल,अरिकोचक संग अलुहा,सुथनी सँ प्रण रक्षा करैत छल ! विकल्प नहि रहला पर पकुआ (आमक आँठी) केँ कुटि पीसी सुखा पेटक क्षुधा शांत करैत छल ! एतेक समस्या रहलाक उपरान्तो ओहि समय मे जे आपसी स्नेह,समाजिकता,एकता,भाईचारा आ मानवीय भावना छल ओ आब कहाँ रु असह्य दुस्ख झेलैत अपन सभ्यता संस्कृतिकेँ बरकरार रखने जहि आनन्द सँ रहैत छल ओ एखन कथमपि संभव नहि ! ओहि समय मे घरक महत्व कुलदेवी,देवता,पावैन तिहार,विवाह ,द्विरागमन, मान,सम्मान टोल पड़ोस आ गाम घरक पारस्परिक सहयोग छल ,देवतुल्य मानल जायबला अतिथि केँ जे सत्कार भेटैत छल अहि सब सन्दर्भ मे दोसर दिन कहब ! सुनि मन विस्मित भेल कहलहुँ काका अहाँक अहि बात केँ हमू मैथिली मचानू मे राखव !
प्रस्तुत वाक्याशंहरु मिथिलाको मैथिल भाषबाट लिइएको एउटा नयाँ पुस्ताका पुरुष र पुराना पुस्ताका लाल काका बिचको कुराकानी हो । मिथिलामा भएका केहि दशकअघिका कुराहरु, सामन्तवाद, गरिबी र उत्पिडन यस कथामा समाहित भएको छ । काकाले केहि दशकअघिको मिथिलाको परिवेश, कमला र कोशिका खोलाका कुराहरु, कृषी अनि केहि मौलिक साग र तिउनका कुराहरु गरेका छन् । यस कथा पूर्ण छैन् किनकि अब दोश्रो भागमा काकाको कथाले सार पाउनेछ । काकालाई यो कथा र शब्दका लागि अन्तमा श्रोताले मिथिला नगरले काकालाई मचान अर्थात माथिल्लो आसनमा राखेर सम्मान गर्नेछ भनी भनेंका छन् । काकाले मिथिलामा भोकमरी लाग्दा र अन्न कम हुँदा पुराना आँपका दानाहरुलाई पिसेर खाएको र भोक शान्त पारेको पनि वर्णन गरेका छन् । यस्तो अवस्थामा पनि मिथिलाको भातृत्व र सहृदयपना कम नभएको काकाको गवाही छ ।
लाईभमाण्डु
प्रतिक्रिया दिनुहोस !
सम्बन्धित खबरहरु
काठमाडौं- ‘किताब जात्रा’को पाचौं संस्करण भदौ २४ र २५ गते नेपाल प्रज्ञा प्रतिष्ठान, कमलादी, काठमाडौंमा हुने भएको छ । किताब
काठमाडौं- टुलिका कलाले क्युरेट गरेको कला प्रदर्शनी ‘खोलो २ (५)’ १७ गते मंगलबारबाट सुरु हुने भएको छ। ‘खोलो २ (५):
काठमाडौं। लैङ्गिक हिंसा विरूद्ध १६ दिने अभियान अन्तरगत ओरेक नेपालको आयोजनामा शैली थिएटरले कचहरी नाटक ” तैं चुप, मैं चुप”
आज कुशे औंसी, बुबाको मुख हेर्ने दिन । बिहानबाट मेरो बाबा स्वर्गीय कामता प्र. उपाध्यायलाई साम्झिरहेको छु । मेरो कला


text:
धनगढीके युवक मृत फेला
पहुरा समाचारदाता
धनगढी, १९ कार्तिक । धनगढी उपमहानगरपालिकाके एक युवक बाजुरामे मृत अवस्थामे फेला परल बाटै ।
उपमहानगरपालिकाके वडा नम्बर १७ के अन्दाजी ४४/४५ वर्षीय पदम प्रजापती मगर बाजुराके बडीमालिका नगरपालिका–२, भौनेरामे मृत अवस्थामे भेटल हुइट ।
भौनेरामे रहल कागज उद्योगमे काम करटी आइल ओहकान शव मंगरके खोल्वामे भेटल जिल्ला प्रहरी कार्यालय बाजुरा जनैले बा । ओहकान शव पोष्टमार्टमके लाग जिल्ला अस्पताल बाजुरामे राल प्रहरी नायव उपरीक्षक मदनजित महरा बटैलै । ‘नाटपाटनहे बोलाइल बा । उहाँहुक्रे आइलपाछे शवके पोष्टमार्टम हुइ,’ उहाँ कहलै ।
ओस्टके घटना शंकास्पद रहल कहटी उहे कागज उद्योगमे काम करुइया दुई जनहनहे नियन्त्रणमे लेके अनुसन्धान हुइटी रहल प्रहरी जनैले बा । पक्राउ परुइयामे धनगढी उपमहानगरपालिका–१७ के मृतकके भाटु ५० वर्षिय रुद्रबहादुर सारु ओ बाजुराके गौलुम गाउँपालिका–२ के दिलबहादुर बोहरा रहल प्रहरी नायव उपरीक्षक महरा बटैलै ।


text:
फरवरी, 1948 मे इ आलेख मिथिला मिहिर क तत्का लीन संपादक आचार्य सुरेन्द्र झा ‘सुमन’ क लिखल अछि जे इसमाद लेल डॉ ईशनाथ झा उपलब्ध करौलनि अछि। आचार्य 1977 में जनसंघ क टिकट पर दरभंगा स सांसद चुनल गेलाह। इ आलेख मिथिलाक गांधीक प्रति नजरिया कए स्थापित करैत अछि। – समदिया
अमर छलाह,मरिओ कs घर-घरमे व्याप्त छथि। अवतार छलाह, तें ने मूर्ति पूजित ओ नाम जपित होइछ। समुद्रमे पड़ैत वैदिक सभ्यताक उद्धारक, स्वराज्यक अमृतमंथनक हेतु कर्मठ कमठ, युद्धत्रस्त भूगोलक शान्तिक अवलंबन कs पुनरुद्धारक, साम्राज्यवादक हृदयविदारक, अन्त्यजक हेतु भिक्षुक वामन, विदेशी सत्ता कें निश्छत्र केनिहार, मर्यादा पुरुषोत्तम, गीतागायक, हिंसाक निरोधक ओ कलिक ध्वंसक —- कोन अंशे ओ अवतारी नहि कहल जयताह ? पैगम्बर छलाह, तेऔ ने इसाइ आ मुसलमान सभ हुनक वन्दना करैछ। बुद्धवत् अहिंसाक मंत्र देल। ईसाक समान शान्तिक हेतु मुइलाह। मुहम्मद जकाँ हुनक मत हुनका समक्षहि सर्वत्र पसरि गेलनि। पक्का हिन्दू छलाह — जे निषेकादि स्मशानान्त वैदिक विधि सँ संस्कार भेलनि। सार्थक मुसलमान, तें मुसलमानक हित-चिन्तना करैत मृत्यु अपनौलनि। ब्राह्मण जकाँ नित्य प्रति संध्या-वन्दना कयलनि। क्षत्रिय बनि सत्याग्रह-संग्राममे जीवन भरि लड़लाह। वैश्य तँ छलाहे, राष्ट्रके व्यवसाय ओ मितव्ययिताक आदर्श सिखौलनि। शूद्र, तें सेवाक धर्म ग्रहण कयलनि। अन्त्यज, तें भंगीक संग वास। सम्राट् छलाह, जनिकाँ समक्ष राजा-महाराजा माथ झुकबैत छलथिन। दरिद्रनारायण , तें अर्धनग्न ! वृद्धवत् उपदेशक, युवकवत् सदा संघर्ष लै प्रस्तुत, बालक जकाँ स्वच्छ, सरल ओ स्मितमुख ! भक्त छलाह, राम-नामक महिमा सुना गेलाह। सन्त छलाह, उपकारमे जीवन आहुत कs देलनि। नेता छलाह, पराधीन देशके स्वाधीन बना देल। त्राता छलाह, युग-युगक दलित-पतित कें पावन कs देलथिन। पुरुष नहि पुरुषोत्तम छलाह, आत्मा नहि, महात्मा छलाह। युगनिर्मित नहि, युगनिर्माता छलाह। एक शब्दमे पूछी तँ — गांधीजी की नहि छलाह ?
आन सभ अवतार आततायी सभक दमन कs शान्ति स्थापित कयलनि किन्तु गांधीजी आतातायी सभक आततायित्वके मेटाय ओकरा हृदयमे सद्भावना जागृत कs शान्ति स्थापनाक प्रयत्न कयलनि ओ सफलो भेलाह। राजसूय यज्ञमे श्रीकृष्ण भगवानक पूजा होइत देखि शिशुपाल विरोध कयने छलनि किन्तु गांधीक पूजाकें आइ धरि कियो विरोध नहि कयलक।
संसारमे जतेक पैगम्बर भेलाह से सभ अपन जातिक उन्नतिक हेतु कार्य कयलनि गांधीजी संसारक सभ जातिकें समान दृष्टिसँ देखलनि। और सभ पैगम्बर ( देवदूत) ओ गांधीजी मे बहुत अन्तर छनि। आन सभ पैगम्बर अपन जातिक रक्षाक हेतु दोसर जातिसँ लड़बामे ‘शहीद’ भेलाह परन्तु गांधीजी शहीद दोसर जातिक हित करबामे अपन जाति-भाइक हाथे !
ईसामसीह कें तँ मरबौलकनि शासक, सुकरातके विष देल गेलनि शासक द्वारा, परन्तु गांधीजी, जे अजातशत्रु छलाह, एहन लोकप्रिय नेता एहि तरहे मारल जाथि — एहन घटना इतिहास सभमे नहि देखल गेल।
बम्बईक प्रधानमंत्री श्री खेर एकबेर गांधीजीक अस्वास्थ्य पर आशंका कयलथिन जे कतहु ई घातक नहि होइनि। ताहिपर सर राधाकृष्णन बाजि उठलाह जे — ‘बापू रोगसँ नहि, की तँ उपवास सँ मरताह वा गोलीसँ !’ “इनसाइड एशिया”क लेखक गुण्टर एक ठाम लिखने छथि जे ‘भारतमे यदि सशस्त्र क्रांति हो ओ कम्यूनिस्ट राज्य स्थापित हो तँ सर्वप्रथम गांधीजी शूट कयल जेताह !’ गांधीजीक मृत्यु पर सुदूर अमेरिकाक एक आठ वर्षक नेना चिचिया उठल जे “जँ पेस्तौल-गोलीक आविष्कार नहि भेल रहैत तँ नीक होइत !”


text: पटना। बिहार सरकार राज्य क किशनगंज जिला मे अलीगढ़ मुस्लिम विश्वविद्यालय क विस्तार केन्द्र खोलबा लेल एहि केन्द्रीय विश्वविद्यालय कए 100 एकड़ भूमि देबाक निर्णय लेलक अछि। मुख्यमंत्री नीतीश कुमार विश्वविद्यालय क कुलपति पीके अब्दुल अजीज कए आइ एकटा पत्र लिखकए कहलथि जे हुनका एहि गपक खुशी अछि जे विश्वविद्यालय किशनगंज जिला मे अपन विस्तार केन्द्र स्थापित करय चाहैत अछि। ओ कहलथि जे केन्द्र क स्थापना क लेल बिहार सरकार विश्वविद्यालय कए 100 एकड़ भूमि मुफ्त उपलब्ध करेबाक निर्णय लेलक अछि। ओ कहलथि जे विस्तार केन्द्र क स्थापना स एहि मुस्लिम बाहुल्य जिला क गरीब छात्र कए जतय उच्च शिक्षा प्राप्त करबा में सुविधा भेटत, ओतहि जिला कए ‘एजूकेशन हबÓ बनेबा में सेहो मदद भेटत। मुख्यमंत्री कुमार समाद स आशा जतौउलथि जे केन्द्र क स्थापना क लेल विश्वविद्यालय प्रशासन शीघ्र कार्रवाई करत, जाहि स एकर जल्द स जल्द स्थापना भ सकत।


text:
— कृति नारायण झा।
“देखसी में बाबा बेलबटम पहिरला। ने घर के रहला आ ने घाट के रहला।।” अपना सभक ओहिठाम केर ई एकटा प्रसिद्ध फकरा छैक। हमरा लोकनि आब गाम मे अनुभव कऽ रहल छी जे गामक छोटो छीन भोज में रसगुल्ला तऽ हेबे टा करैत छैक। हमरा ओहिठाम एकटा काज छलैक तऽ पढल लिखल परिवारक हिसाबे हमरा लोकनि निर्णय कयलहुँ जे भोज में भात दालि तरकारी बरी आ एक रत्ती कऽ दही दऽ कऽ ब्राम्हण भोजन भऽ जाएत। सभटा बजट सेहो ओही हिसाबे निर्धारित भऽ गेलै। एहि बात केर सूचना केना ने केना हमर पितियौत भाई साहेब श्री देबन भाई, जिनका हमरा लोकनि गामक माइनजन बनाओने छियन्हि, हुनका भेटि गेलैन्ह।८० सालक हमर देवन भाई बेंत हाथ में लेने दरबज्जापर धमकि गेलाह आ अप्पन महाभारत के पाठ आरम्भ कयलनि जे तू सभ हमर नाक कटा देबऽ। ज्योतिषि कक्का के गाम मे जे इज्जत छैन्ह से सभटा माटि मे मिलि जेतैन्ह। एं हओ। दुखिया मलाह सँ तोरा सभकेँ कम औकादि छह जे ओकर बेटा अपन बापक श्राद्ध में पूरा गाम के रसगुल्ला खुआ कऽ धमगिज्जर मचा देने छलैक आ गौंवाँ तोरा घर मे भात दालि खयबाक लेल अओतह? भाई साहेब केर अजीबो-गरीब तर्क सुनि हमरा लोकनि निरुत्तर भऽ गेल रही। घरक स्त्रीगण सभ सेहो हमर भाई साहेब के अनमोल तर्क सँ प्रभावित भऽ गेल छलीह तेँ हमर देबन भाई के आदेश के अक्षरसः पालन कयल गेल आ हमरा लोकनि जे बजट बनाओने रही ओकर दुगुना खर्च भेल। हमरा लोकनि मोन मसोँसि कऽ रहि गेलहुँ मुदा आर्थिक स्थिति सबल होयवाक कारणे हम सभ कोनहुना बर्दास्त कऽ लेलहुँ। मुदा गामक टुनटुन काका साकीन भऽ गेलाह तीन टा बेटी के बियाह करएवा में आ गामक हमर देबन भाई सभ सन ग्रामीणक बजटवेत्ता सभक बात में आबि कऽ। अपना सभक ओहिठाम एकटा प्रसिद्ध कहावत छैक जे “जे भोज नहि करय ओ दालि बड्ड सुरकय” सएह स्थिति छलैक गामक लोक सभक जे अप्पन बेटी के बिवाह सौराठ सभागाछी सँ करवैत छलाह पाँच टा बरियाती केर संग आ टुनटुन काका के बेटी के बिवाह में १०१ बरियाती ओहो तीनसंझू। माछ, माँस आ रसगुल्ला….. “अनकर धन पाबी तऽ सत्तरि मोन तौलाबी “टुनटुन काका के ५ बीघा जमीन करीब सभटा बिका गेलैन्ह। आई हुनकर स्थिति देखि तामस सेहो उठैत अछि आ दया सेहो लगैत अछि जे देखसी करवाक दुष्परिणाम कतेक भयावह होइत छैक। देखसी करवाक चाही मुदा नीक चीज के। धिया पूता के नीक सँ नीक शिक्षा देवाक देखसी करवाक चाही ।सभ केर संग प्रेम सँ मिलि जुलि कऽ रहवाक देखसी करवाक चाही ।अपन औकादि कखनो नहिं बिसरवाक चाही नहिं तऽ वेएह हेएत जे “खंजनी चललन्हि बगरा के चालि तऽ अपनो चालि बिसरली ” जय मिथिला जय मैथिली 🙏


text:
एहि सँ पूर्व ‘ई १६ चक्रवर्ती राजा छथि भारतवर्षक निर्माता’ केर चारि टा भाग प्रकाशित कैल जा चुकल अछि। सनातन भारतवर्षक परिचित पौराणिक इतिहास अनुसार हिनका लोकनिक योगदान केँ सदैव स्मरण राखल जाइत अछि। यैह कारण सँ ई महत्त्वपूर्ण इतिहास केर वृत्तान्त मैथिली जिन्दाबाद पर प्रकाशित कैल जा रहल अछि। एहि सँ पूर्वक लेखादि पढबाक लेल सर्च अप्शन केर उपयोग करू या फेर पुरान लेख सब मे ताकू।
संकलन: अनिरुद्ध जोशी ‘शतायु’
अनुवाद: प्रवीण नारायण चौधरी
हर्षवर्धन : इस्लाम धर्म केर संस्थापक हजरत मुहम्मद केर समकालीन राजा हर्षवर्धन द्वारा लगभग आधा शताब्दी तक अर्थात् 590 ईस्वी सँ लैत 647 ईस्वी धरि अपन राज्य केर विस्तार कैल गेल। हर्षवर्धन द्वारा ‘रत्नावली’, ‘प्रियदर्शिका’ और ‘नागरानंद’ नामक नाटिकादि केर सेहो रचना कैल गेल। हर्षवर्धन केर राज्यवर्धन नामक एक भाइ सेहो छलाह। हर्षवर्धन केर बहिनक नाम राजश्री छल। हुनका समय मे कन्नौज मे मौखरि वंश केर राजा अवंति वर्मा शासन करैत छलाह।
हर्ष केर जन्म थानेसर (वर्तमान मे हरियाणा) मे भेल छल। एतय ५१ शक्तिपीठ मे सँ १ पीठ अछि। हर्ष केर मूल और उत्पत्ति केर संदर्भ मे एकटा शिलालेख प्राप्त भेल अछि, जे कि गुजरात राज्य केर गुन्डा जिला मे खोजल गेल छल।
हर्षवर्धन पंजाब छोड़िकय शेष समस्त उत्तरी भारत पर राज्य केने छला। हुनक पिताक नाम प्रभाकरवर्धन छल। प्रभाकरवर्धन केर मृत्युक पश्चात् राज्यवर्धन राज भेला, मुदा मालव नरेश देवगुप्त और गौड़ नरेश शशांक केर दुरभि संधिवश मारल गेला। हर्षवर्धन ६०६ मे गद्दी पर बैसला।
हर्ष द्वारा लगभग ४१ वर्ष शासन कैल गेल। एहि समय मे हर्ष द्वारा अपन साम्राज्य केर विस्तार जालंधर, पंजाब, कश्मीर, नेपाल आ बल्लभीपुर तक कय लेल गेल छल। ओ आर्यावर्त केँ सेहो अपन अधीन केलनि। हर्ष केँ बादामीक चालुक्यवंशी शासक पुलकेशिन द्वितीय सँ पराजित होमय पड़ल। ऐहोल प्रशस्ति (६३४ ई.) मे एकर उल्लेख भेटैत अछि। मानल जाइत अछि कि हर्षवर्धन अरब पर सेहो चढ़ाई कय देने छलाह, लेकिन रेगिस्तान केर एक क्षेत्र मे हुनका रोकि देल गेलनि।
६ठम् और ८म् ईसवीक दौरान दक्षिण भारत मे चालुक्य बड़ा शक्तिशाली छलाह। एहि साम्राज्य केर प्रथम शासक पुलकेसन, ५४० ईसवी मे शासनारूढ़ भेला और कतेको शानदार विजय हासिल करैत ओ शक्तिशाली साम्राज्य केर स्थापना केने छलाह। हुनक पुत्र कीर्तिवर्मन व मंगलेसा द्वारा कोंकण केर मौर्यन सहित अपन पड़ोसीक साथ कतेको युद्ध करैत सफलता अर्जित केलनि आ अपन राज्यक आरो विस्तार केलनि।
कीर्तिवर्मन केर पुत्र पुलकेसन द्वितीय चालुक्य साम्राज्य केर महान शासक सब मे सँ एक छलाह। ओ लगभग ३४ वर्षों तक राज्य किया। अपन लंबा शासनकाल मे ओ महाराष्ट्र मे अपनी स्थिति सुदृढ़ कय दक्षिण केर बड़ा भू-भाग केँ जीत लेलनि। हुनकर सबसँ पैघ उपलब्धि हर्षवर्धन केर विरुद्ध रक्षात्मक युद्ध लड़नाय छलनि।
‘कादंबरी’क रचयिता कवि बाणभट्ट हुनकर (हर्षवर्धन) केर मित्रों मे सँ एक छलाह। गुप्त साम्राज्य केर पतनक बाद उत्तर भारत मे अराजकताक स्थिति बनि गेल छल। एहेन स्थिति मे हर्षक शासन द्वारा राजनीतिक स्थिरता प्रदान कैल गेल। कवि बाणभट्ट सेहो हुनकर जीवनी ‘हर्षचरित’ मे विस्तार सँ लिखने छथि।
राजा भोज (राजा भोजदेव) : ग्वालियर सँ भेटल राजा भोज केर स्तुति पत्रक अनुसार केदारनाथ मंदिर केँ राजा भोज द्वारा १०७६ सँ १०९९ ई. केर बीच पुनर्निर्माण कराओल गेल छल। राहुल सांकृत्यायन केर अनुसार ई मंदिर १२-१३मी शताब्दीक थीक। इतिहासकार डॉ. शिव प्रसाद डबराल मानैत छथि जे शैव लोक आदिशंकराचार्य सँ पहिले सँ एहि केदारनाथ मन्दिर जाइत रहल अछि, तहियो ई मंदिर मौजूद छल।
किछु विद्वान् मानैत छथि जे महान राजा भोज (भोजदेव) केर शासनकाल १०१० सँ १०५३ ई. तक रहल। राजा भोज द्वारा अपना समय मे कतेको मंदिर बनाओल गेल। राजा भोज केर नाम पर भोपालक नजदीक भोजपुर बसल छल। धार केर भोजशाला केँ निर्माण सेहो वैह करौलनि। कहल जाइछ जे वैह मध्यप्रदेश केर वर्तमान राजधानी भोपाल केँ बसौलनि जेकरा पहिले ‘भोजपाल’ कहल जाइत छल। हिनकहि नाम पर भोज नाम सँ उपाधी देबाक सेहो प्रचलन शुरू भेल जे हिनकहि समान महान् कार्य करनिहार राजाकेँ देल जाइत छल।
भोज केर निर्माण कार्य : मध्यप्रदेशक सांस्कृतिक गौरव केँ जे किछु स्मारक हमरा लोकनिक पास अछि, ओहि मे सँ अधिकाँश राजा भोज केर देन थीक, चाहे विश्वप्रसिद्ध भोजपुर मंदिर हो या विश्वभरिक शिवभक्त केर श्रद्धाक केंद्र उज्जैन स्थित महाकालेश्वर मंदिर, धार केर भोजशाला हो या भोपाल केर विशाल पोखैर – ई सबटा राजा भोज केर सृजनशील व्यक्तित्व केर देन थीक। ओ जतय भोज नगरी (वर्तमान भोपाल) केर स्थापना केलनि ओतहि धार, उज्जैन और विदिशा समान प्रसिद्ध नगरी केँ नव स्वरूप देलनि। ओ केदारनाथ, रामेश्वरम, सोमनाथ, मुण्डीर आदि मंदिर सेहो बनबौलनि, जे हमरा लोकनिक समृद्ध सांस्कृतिक धरोहर थीक।
राजा भोज शिव मंदिरादिक संग सरस्वती मंदिर केर सेहो निर्माण केलनि। राजा भोज धार, मांडव तथा उज्जैन मे ‘सरस्वतीकण्ठभरण’ नामक भवन बनवेलनि जाहि मे धार मे ‘सरस्वती मंदिर’ सर्वाधिक महत्वपूर्ण अछि। एक अंग्रेज अधिकारी सीई लुआर्ड १९०८ केर गजट मे धार केर सरस्वती मंदिर केर नाम ‘भोजशाला’ लिखबेने छलाह। पहिले एहि मंदिर मे मां वांग्देवी केर मूर्ति होइत छल। मुगलकाल मे मंदिर परिसर मे मस्जिद बना देबाक कारण ई मूर्ति एखन ब्रिटेन केर म्यूजियम मे राखल अछि।
राजा भोज केर परिचय : परमारवंशीय राजा सब मालवा केर एक नगर धार केँ अपन राजधानी बनाकय ८वीं शताब्दी सँ लैत १४वीं शताब्दीक पूर्वार्ध तक राज्य केने छलाह। हुनकहि वंश मे भेल परमार वंश केर सबसँ महान अधिपति महाराजा भोज द्वारा धार मे १००० ईसवी सँ १०५५ ईसवी तक शासन कैल गेल।
महाराजा भोज सँ संबंधित १०१० सँ १०५५ ई. तक केर कतेको ताम्रपत्र, शिलालेख और मूर्तिलेख प्राप्त भेल अछि। भोज केर साम्राज्यक अंतर्गत मालवा, कोंकण, खानदेश, भिलसा, डूंगरपुर, बांसवाड़ा, चित्तौड़ एवं गोदावरी घाटीक किछु भाग शामिल छल। ओ उज्जैन केर जगह अपन नव राजधानी धार केँ बनौलनि।
ग्रंथ रचना : राजा भोज स्वयं एक विद्वान हेबाक संग-संग काव्यशास्त्र और व्याकरण केर बड़ पैघ जानकार छलाह और ओ बहुते रास किताब सेहो लिखने छलाह। मान्यता अनुसार भोज द्वारा ६४ प्रकार केर सिद्धि प्राप्त कैल गेल छल तथा ओ सब विषय पर ८४ ग्रंथ लिखलनि जाहि मे धर्म, ज्योतिष, आयुर्वेद, व्याकरण, वास्तुशिल्प, विज्ञान, कला, नाट्यशास्त्र, संगीत, योगशास्त्र, दर्शन, राजनीतिशास्त्र आदि प्रमुख छल।
‘भोज प्रबंधनम्’ नाम सँ हुनकर आत्मकथा अछि। हनुमानजी द्वारा रचित रामकथा केर शिलालेख समुद्र सँ निकलवाकय धारा नगरी मे ओकर पुनर्रचना करबौलनि, जेकरा हनुमान्नाष्टक केर रूप मे विश्व भरि ख्याति भेटल अछि। तत्पश्चात् ओ चम्पू रामायण केर रचना केलनि, जे गद्यकाव्य केर लेल विख्यात अछि।
आईन-ए-अकबरी मे प्राप्त उल्लेखादिक मुताबि भोज केर राजसभा मे ५०० विद्वान् छलाह। एहि विद्वान मे नौ (नौरत्न) केर नाम विशेष रूप सँ उल्लेखनीय अछि। महाराजा भोज द्वारा अपन ग्रंथ मे विमान बनेबाक विधिक विस्तृत वर्णन कैल गेल अछि। तहिना ओ नाव आ पैघ जहाज बनेबाक विधि केँ विस्तारपूर्वक उल्लेख केलनि अछि। एकर अलावे ओ रोबोट तकनीक पर सेहो काज केने छलाह।
मालवा केर एहि चक्रवर्ती, प्रतापी, काव्य और वास्तुशास्त्र मे निपुण और विद्वान राजा, राजा भोज केर जीवन और कार्य पर विश्व केर अनेको यूनिवर्सिटीज मे शोध कार्य भऽ रहल अछि। एकर अलावे गौतमी पुत्र शतकर्णी, यशवर्धन, नागभट्ट और बप्पा रावल, मिहिर भोज, देवपाल, अमोघवर्ष, इंद्र द्वितीय, चोल राजा, राजेंद्र चोल, पृथ्वीराज चौहान, विक्रमादित्य छठम्, हरिहर राय और बुक्का राय, राणा सांगा, अकबर, श्रीकृष्णदेववर्मन, महाराणा प्रताप, गुरुगोविंद सिंह, शिवाजी महाराज, पेशवा बाजीराव और बालाजी बाजीराव, महाराजा रणजीत सिंह आदि केर शासन मे सेहो जनता खुशहाल और निर्भिक रहल।
राजा हरिहर : विजयनगर साम्राज्य (लगभग १३५० ई. सँ १५६५ ई.) केर स्थापना राजा हरिहर केने छलाह। ‘विजयनगर’ केर अर्थ होइत छैक ‘जीत केर शहर’। मध्ययुगक यैह शक्तिशाली हिन्दू साम्राज्य केर स्थापनाक बाद सँ एकरा ऊपर लगातार आक्रमण भेल लेकिन एहि साम्राज्य केर राजा सब तेकर कड़ा जवाब देलनि। यैह साम्राज्य कहियो दोसराक अधीन नहि रहल। एकर राजधानीक कतेको बेर मटियामेट कय देल गेल, मुदा एकरा फेर ठाढ कय देल जाइत रहल। हम्पीक मंदिर और महल केँ खंडहर केँ देखिकय जानल जा सकैत अछि जे ई कतेक भव्य रहल होयत। एकरा यूनेस्को द्वारा विश्व धरोहर मे शामिल कैल गेल अछि।
विजयनगर साम्राज्य केर स्थापना राजा हरिहर प्रथम द्वारा 1336 मे कैल गेल छल। विजयनगर साम्राज्य केर स्थापना मे हरिहर प्रथम केँ दुइ ब्राह्मण आचार्य – माधव विद्याराय और हुनक ख्यातिप्राप्त भाइ वेदक भाष्यकार ‘सायण’ सँ सेहो मदैद भेटल छल। हरिहर प्रथम केँ ‘दुइ समुद्रक अधिपति’ कहल जाइत छल।
अनेगुंडीक स्थान पर एहि साम्राज्यक प्रसिद्ध नगर विजयनगर बनाओल गेल छल, जे राज्यक राजधानी छल। बादामी, उदयगिरि एवं गूटी मे बेहद शक्तिशाली दुर्ग बनायल गेल छल। हरिहर होयसल राज्य केँ अपन राज्य मे मिलाकय कदम्ब एवं मदुरा पर विजय प्राप्त केने छलाह। दक्षिण भारत केर कृष्णा नदीक सहायक तुंगभद्रा नदी एहि साम्राज्य केर प्रमुख नदी छल। हरिहर केर बाद बुक्का सम्राट बनला। ओ तमिलनाडु केर राज्य विजयनगर साम्राज्य मे मिला लेला। कृष्णा नदीक विजयनगर तथा मुस्लिम बहमनी केँ सीमा मान लेल गेल। एहि साम्राज्य मे बौद्ध, जैन और हिन्दू अपना केँ मुस्लिम आक्रमण सँ सुरक्षित मानैत छल।
एहि साम्राज्य केर स्थापनाक उद्देश्य दक्षिण भारतीय केर विरुद्ध होमयवला राजनीतिक तथा सांस्कृतिक आंदोलन केर परिणामस्वरूप संगम पुत्र हरिहर आ बुक्का द्वारा तुंगभद्रा नदीक उत्तरी तट पर स्थित अनेगुंडी दुर्ग केर सम्मुख कैल गेल। विजयनगर दुनियाक सबसँ भव्य शहर मे सँ एक छल।
इतिहासकारक अनुसार विजयनगर साम्राज्य केर स्थापना ५ भैयारीवला परिवारक २ सदस्य हरिहर और बुक्का द्वारा कैल गेल छल। ओ वारंगल केर ककातीय केर सामंत छलाह और बाद मे आधुनिक कर्नाटक मे काम्पिली राज्य मे मंत्री बनायल गेल छलाह। जखन एक मुसलमान विद्रोही केँ शरण देला पर मुहम्मद तुगलक काम्पिली केँ रौंद देलक, तखन एहि दुनू भाइ केँ सेहो बंदी बना लेल गेल छल। ई सब इस्लाम स्वीकार कय लेलनि और तुगलक सेहो हिनका सबकेँ तखनहि विद्रोही सबकेँ दबेबाक लेल विमुक्त कय देलक। तखन मदुराई केर एक मुसलमान गवर्नर द्वारा स्वयं केँ स्वतंत्र घोषित कय देल गेल छल और मैसूर केर होइसल और वारगंल केर शासक सेहो स्वतंत्र हेबाक कोशिश कय रहल छल। किछु समय बादे हरिहर और बुक्का अपन नव स्वामी और धर्म केँ छोड़ि देलनि। हुनकर गुरु विद्यारण केर प्रयत्न सँ हुनका लोकनिक शुद्धि भेलनि और ओ विजयनगर मे अपन राजधानी स्थापित केलनि।
तीन वंश : एकर बाद एहि साम्राज्य मे 3 वंश केर शासन चलल – शाल्व वंश, तुलुव वंश और अरविंदु वंश।


text:
नेदरल्यान्ड राष्ट्रिय क्रिकेट टिम
नेदरल्यान्ड राष्ट्रिय क्रिकेट टिम उपनाम डच राष्ट्रिय क्रिकेट टिम नेदरल्यान्डक प्रतिनिधित्व करैत अन्तर्राष्ट्रिय क्रिकेट प्रतियोगितामे भाग लेनिहार क्रिकेट खेलाडीसभक समूह छी । सन् १९66 मे नेदरल्यान्ड अन्तर्राष्ट्रिय क्रिकेट परिषदक एसोसिएट सदस्य राष्ट्र बनल ।[१] सन् २०१४ जुन सँ नेदरल्यान्ड टि२०आई अवस्था प्राप्त अछि ।[२]
इतिहास[सम्पादन करी]
खेलाडीसभ[सम्पादन करी]
टुर्नामेन्ट इतिहास[सम्पादन करी]
सन्दर्भ सामग्रीसभ[सम्पादन करी]
- ↑ "Netherlands, Kenya and Canada lose ODI status", ESPNcricinfo, १ फरबरी २०१४, अन्तिम पहुँच ३ फरबरी २०१६।
- ↑ "Nepal, Netherlands get T20 international status", ESPNcricinfo, २८ जून २०१४, अन्तिम पहुँच २८ जून २०१४।


text:
Kunj Bihari Mishra :: कुंज बिहारी मिश्र
मिथिला में कही वा देश में कतौ अगर अपनसबके विवाहक गीत बजैत अछि त आवाज सुनि लोक मंत्रमुग्ध भय जाय छथि, ओ आवाज छथि मिथिला रत्न श्री कुँज बिहारी मिश्रजी।
विवाह संकीर्तन, आ विद्यापति गीतक प्रस्तुति में महारतलेने समस्त मैथिल के हृदय पर राज करयवला साधक के रूप में जानल जाईत छथि बरैया टोल, जगतपुर, मधुबनी के पं. कुँज बिहारी मिश्र। एम.ए.(संगीत) संग पी.एच.डी.(शोधार्थी) श्रीमिश्र
वर्तमान में संगीत विभागाध्यक्ष, अयाची मिथिला महाविद्यालय, बेनीपुर, दरभंगा में अपन सेवा दय रहल छथि।
42 वर्ष सँ बेसी मैथिली मंचक अनुभव आ साधना सँ संगीतक विभिन्न विधा ध्रुपद, धमार, छोटा ख्याल, ठुमरी, दादरा, सूफी, गजल, कव्वाली आदि में प्रवीण श्री मिश्र मैथिली के अलावा संस्कृत, हिन्दी, भोजपुरी, मगही, बंग्ला आदि गायन में निपुण छथि।
कुँज बिहारी मिश्र जी सँ सम्पर्क माध्यम :: 9546902520, 7903417191, 9431632977
YouTube Channel ::


text:
पटना। प्राथमिक शिक्षक पात्रता परीक्षा (टीइटी) क तारीख पर अनिश्चितता खत्म भ गेल। इ परीक्षा आब 20 आ 21 दिसंबर कए होएत। पूर्व में इ परीक्षा 3 आ 4 दिसंबर कए घोषित छल, मुदा अन्य परीक्षा स टकराव भेला स तारीख में फेरबदल कैल गेल अछि। मानव संसाधन विकास विभाग क संयुक्त निदेशक आरएस सिंह कहला जे करीब एक लाख पद पर नियत वेतनमान में नियोजन लेल टीइटी में उत्तीर्ण हेबा लेल 60 अंक निर्धारित अछि मुदा आरक्षित कोटा क तहत अनुसूचित जाति-जनजाति क लेल महज 55 अंक निर्धारित छल। आब एकर विस्तार कए पिछडल आ अति पिछडल वर्ग क अभ्यर्थी लेल सेहो उत्तीर्णाक 55 निर्धारित कैल गेल अछि। संयुक्त निदेशक क मुताबिक सीबीएसइ द्वारा राष्ट्रीय स्तर पर आयोजित शिक्षक पात्रता परीक्षा में सफल अभ्यर्थी बिहार में बतौर शिक्षक नियोजित भ सकैत छथि, हुनका बिहार टीइटी देबाक जरूरत नहि अछि।
एससीइआरटी आ बिहार विद्यालय परीक्षा समिति क संयुक्त तत्वावधान में जिला मुख्याल आ अनुमंडल स्थित केंद्र पर आयोजित होइवाला एहि परीक्षा में लगभग 26 लाख अभ्यर्थी शामिल हेताह। अभ्यर्थी में लगभग 6.5 प्रतिशत (3.95 लाख) क आवेदन अस्वीकृत कैल गेल अछि। दूनू दिन परीक्षा दू पाली मे होएत। प्राथमिक शिक्षक पद लेल 20 दिसंबर क दूनू आ 21 दिसंबर कए पहिल पाली में परीक्षा लेल जाएत, जखनकि दोसर पाली में ओहने अभ्यर्थी परीक्षा देताह जे मध्य विद्यालय में शिक्षक बनबाक निर्धारित योग्यता रखैत छथि।


text:
काठमाण्डौ| अन्तराष्ट्रिय मैथिली सम्मेलन काठमाण्डौ मे 22 आ 23 दिसम्बर 2010 केँ श्री रामभरोस कापड़ि “भ्रमर”क संयोजकत्वमे आयोजित भऽ रहल अछि। श्री कापड़ि नेपाल प्रज्ञा संस्थानमे मैथिलीक प्रतिनिधित्व कऽ रहल छथि आ ई साहित्य क्षेत्रमे नेपालक सभसँ पैघ प्रतिष्ठाबल पद अछि ओहिना जेना भारतमे “साहित्य अकादमीक फेलो” होइत अछि।
22 दिसम्बर 2010 केँ ई आयोजन नेपाल प्रज्ञा प्रतिष्ठान, कमलादी, काठमाण्डौ आ 23 दिसम्बर 2010 केँ अग्रवाल सेवा केन्द्र, कमल पोखरी, काठमाण्डौमे आयोजित होएत। दुनू दिन आवस आ भोजनक व्यवस्था ग्रवाल सेवा केन्द्र, कमल पोखरी, काठमाण्डौमे रहत।
साभार -मैथिल आर मिथिला


text: पटना । दू दशक पूर्व प्रशिक्षित शिक्षक अभ्यर्थी क इंतजार क घड़ी आब समाप्त भ गेल। अदालत मे चलल कानूनी लड़ाई क बाद सर्वोच्च न्यायालय क आदेश क आलोक मे राज्य सरकार 31 अगस्त तक 34,540 प्रशिक्षित शिक्षक अभ्यर्थी कए सरकारी वेतनमान मे सहायक शिक्षक क पद पर नियुक्त करै जा रहल अछि। हरेक कए न्यूनतम 17 हजार टका प्रति माह वेतन क तौर पर भेटत। शिक्षक कए यथाशीघ्र बहाली क लेल मानव संसाधन विकास विभाग क पत्र भेटला क बाद कर्मचारी चयन आयोग सेहो सक्रिय भ गेल अछि आ ओ विभाग स नियुक्ति क प्रक्रिया, सेवा शर्त, आरक्षण रोस्टर आ अन्य मसला पर विस्तृत ब्योरा मंगलग अछि। आयोग क पत्र क आलोक मे विभाग शिक्षक क 34,540 रिक्त पद क जिलावार विवरण पठेबाक अलावा इ सेहो स्पष्ट करि देलक अछि जे एहि पद मे 12862 पद उर्दू विषय क आ शेष 21678 पद सामान्य विषय क अछि। सरकार क आरक्षण नियम क अनुसार शिक्षक क नियुक्ति कैल जाएत। विकलांग उम्मीदवार कए नियमानुसार 3 प्रतिशत समानांतर आरक्षण देय होएत। विभाग क प्रधान सचिव अंजनी कुमार सिंह कहला जे नियुक्ति काउंसलिंग करि प्रशिक्षण क वरीयता क आधार पर कैल जाएत। आयोग निर्धारित प्रपत्र मे केवल प्रशिक्षित उम्मीदवार स आवेदन प्राप्त करि ओकर काउंसलिंग करि नियुक्ति करत। 23 जनवरी 2006 तक प्रशिक्षण परीक्षा मे उत्तीर्ण उम्मीदवार आवेदन द सकैत अछि। नियुक्ति क लेल 23 जनवरी 2006 कए न्यूनतम आयु 18 वर्ष आ 31 जनवरी 2011 कए अधिकतम आयु 60 वर्ष राखल गेल अछि। प्रशिक्षण सत्र आ प्रशिक्षण मे प्राप्त अंक कए आधार मानि कए कोटिवार अभ्यर्थी क वरीयता सूची तैयार कैल जाएत। शिक्षक पद क उम्मीदवार कए वर्ष 1995 क पूर्व केंद्र अथवा राज्य द्वारा मान्यता प्राप्त संस्थान स दू वर्षीय प्रशिक्षण परीक्षा अथवा बीएड क परीक्षा उत्तीर्ण हेबाक चाही। 1995 क बाद ओकरा एनसीटीई द्वारा मान्यता प्राप्त संस्थान स दू वर्षीय शिक्षक प्रशिक्षण डिप्लोमा आ बीएड अथवा बीएलएड परीक्षा उत्तीर्ण हेबाक चाही।


text:
माथवरसिंह थापा
माथवर सिंह थापा, मातवर सिंह थापा सन् १८४३ दिसम्बर २५ सँ १८४५ मई १७ धरि नेपालक प्रधानमन्त्री छल । ई भिमसेन थापाक भतिजा तथा जङ्गबहादुर राणाक मामा छल । हिनका सन् १८४५ मई १७क दिन हुनकर अपने भाञ्जा जङ्गबहादुर राणा गोली मारि हत्या केनए छल । ओ भिमसेन थापाक भतिजा छल आ भिमसेन थापाके जिवन दन्ड दैत काल ओ भागि भारत पहुँचल छल ।[१] बादमे ओ नेपाल बोलाएल गेल आ राजेन्द्र विक्रम शाहक दोसर रानी महारानी राज्यलक्ष्मीद्वारा नेपालक प्रधानमन्त्री बनाएल गेल । मुदा ओ श्री ५ सुरेन्द्रक गद्दि च्युतक राज्यलक्ष्मीके अपने पुत्रके गद्दी दहि लेल नैमानैक कारण रानी सन् १८४५ मई १७ मे दरबार बोलाए जङ्गबहादुर राणाद्वारा हुनकर हत्या करवेनै छल ।
जीवनी[सम्पादन करी]
माथवरसिंहक जन्मके सम्बन्धमे बहुत किछ स्पष्ट नै अछि । हुनकर जन्म गोरखा जिलाक बोर्लाङमे भेल छल ।
सन्दर्भ सामाग्रीसभ[सम्पादन करी]
- ↑ Acharya, Baburam (2057 B.S.) (2057 B.S.). Aba Yesto Kailei Nahos. Sajha Prakashan.


text:
जख्मी ग्रामीण सभ कहला कि लोग कदाने नदी कात टहलैत छला की एक महिला सभके रोकलैन्ह। महिला कहली कि उम्हर नहि जाऊ, उम्हर बाघ जोका देखै बला एक जंगली जानवर घूईम रहल अछि। ई सुनला पर लोग उत्सुकतावश देखबाक लेल उम्हर जे लागला। जहिना सभ आगू बढ़ला कि तेंदुआ सभ पर हमला क' देलैन्ह। कुनु तरहे लोग जान बचा ओता से भागला। ऐहिक खबैर जखन आन ग्रामीण सभके भेटल, ओहो सभ देखबाक लेल पहुंचला जता एक दर्जन से बेसी लोग के घायल करि तेंदुआ गहूमक खेत मे नुका गेल।
एहि घटनाक सूचना पर वन विभाग के टीम डीएफओ बीपी गुप्ता, रेंजर इंदर राम केर नेतृत्व मे ओता पहुँचल। एम्हर मनियारी, फकुली सहित कैको थाना के पुलिस सेहो घटना स्थल पर पहुंचला। पटना चिडिय़ाघर से ट्रैकुलाइजर गन के संग विशेषज्ञ बुद्धन मियां केर नेतृत्व मे सात सदस्यीय दल सांझ 4 बजे पहुँचल। फेर तेंदुआ के पकड़बाक अभियान तेज भेल।
वन विभाग पटना से आयल विशेषज्ञ सभक टीम ग्रामीण सभक सहयोग से जालक सहारे गहूमक खेत मे घुसी तेंदुआ के पकड़बाक कार्रवाई तेज केलैन्ह। जल्दे सफलता हाथ लागल, लेकिन तेंदुआ के दहाड़क डर से ग्रामीण सभ जाल छोईड़ पड़ा गेला, जहिसे तेंदुआ भाईग गेल। ओनाकि, किछ देर बाद करीब पांच बजे दुबारा तेंदुआ पकड़ मे आयल। बताओल जे रहल अछि कि पकड़ मे अएबाक बादो तेंदुआ कैको पर हमला केलैन्ह। बाद मे वन विभाग के कर्मि सभ तेंदुआ के बेहोशी के सुईया देलैन्ह।


text: दरभंगा । मैथिल विद्वान आओर ललित नारायण मिथिला विश्वविद्यालय के पूर्व कुलपति डॉ उमानाथ झाजी आब एहि दुनिया मे नहि रहलाह। सोम दिन हुनकर निधन भ गेल। डॉ उमानाथ झा जीक जन्म 1 जनवरी, 1923 के मधुबनी जिला के महरैल गाम मे भेल छल। साहित्यकार, कथाकार उमानाथ जी ललित नारायण मिथिला विश्वविद्यालय में अंग्रेजी के विभागाध्यक्ष क संग-संग 1981 स 1983 धरि प्रो वीसी सेहो रहलाह। हुनकर अंतिम संस्कार सतीस्थान मे बागमती नदी कात मे भेल। हुनकर ज्येष्टï पूत्र अरविंद सुंदर झा हुनका मुखाग्नि देलथि। डॉ साहेब कइटा पोथी क रचनाक संग-संग कई टा पोथी आ पत्रिकाक संपादन सेहो केने छथि। हुनकर रचना मे अतीत ( कथा संग्रह 1984 ), मैथिली नवीन साहित्य, इंद्रधनुष , विद्यापति गीतशती (संपादन), किम अधिकम, बीतल दिन आ बिसरल लोक शामिल अछि। अतीत के लेल उमानाथ बाबू कए 1987 मे साहित्य अकादमी पुरस्कार सेहो भेटल छल। उमानााि बाबूक निधन क समाद सुनि पूरा मिथिला मे शोक क लहर अछि आओर विद्वानक कहब अछि जे इ मैथिली साहित्य क एकटा युगक अंत अछि।


text:
तीन साल पहिने बिहार गेल रही। आइ फेर एक बेर बिहार जेबा लेल दिल्ली स्टेशन पर बैसल छी। धुंधक कारण स ट्रेन लेट अछि। हमरा सन अनेक लोक एहि चिंता स ग्रस्त छथि जे आब अगर ट्रेन लेट भेल त 28 जनवरी कए पटना पहुंचब। 28 कए लालू प्रसाद बिहार बंदक एलान केने छथि। बंद महंगाई क विरोध मे अछि। दिल्लीक लोक लेल इ बुझब कठिन अछि जे महंगाई क लेल आखिर बिहार किया बंद भ रहल अछि, जखनकि बिहार स बेसी महंगाई राजधानी दिल्ली मे अछि।
ट्रेन खुलल त आशा छल जे एहि विषय पर खूब बहस होएत। अपन डिब्बा मे सब बैसक लोक कए देखि राजनीतिक बहसक गौरवपूर्ण इतिहास क आगू बढ़बाक उम्मीद जगल। मुदा एहन किछु नहि भ सकल। बिहार जाइवाला ट्रेनक पहचान रहल राजनीतिक चर्चा एहि बेर मोबाइलक तरह-तरह कए घंटीक बीच कतहु सुनबा मे नहि भेटल।
करीब 26 घंटा लेट ट्रेन आखिरकार 12 बजे दिन मे पटना पहुंचल। अंदेशा छल जे स्टेशन पर राजद कार्यकर्ताक उग्र भीड़ स सामना होएत, मुदा स्टेशन परिसर शांत छल। कुली कहलक जे अलसायल कार्यकर्ता आब घर स निकलत आ दू बजे तक हंगामा भ सकैत अछि। राहत भेटल जे ताबत धरि घर पहुंच जायब। समय छल ताहि लेल रिक्शा पर सवार भ गेलहुं। स्टेशन स जखने बाहर निकलैत रही, राजद कार्यकर्ताक हुजूम स्टेशन दिस आबि रहल छल। रिक्शा दोसर रास्ता स आगू विदा भेल।
बाकीपुर जेलक निशान बचल देखी बुझबा मे आबि गेल जे
शांतिक संदेश देबा लेल बनि रहल बुद्घ स्मृति पार्क क एक दिस स हंगामा करैत आबि रहल राजदक कार्यकर्ता जंगल राज क आखरी निशानी छथि। एहि राज मे भ्रष्टाचार, अपराध आ जातीय उन्माद चरम पर छल शेष भारत क नजरि मे लगभग नौ करोड़ क आबादीवाला बिहार क एकटा वीभत्स छवि छल-खून-खराबा, चोरी आ हिंसा क कहानी स भरपूर। एहन धारणा बनि गेल छल जे स्टेशन पर उतरैत संग गोली क आवाज आ बम धमाका सुनाई देत। देश क अन्य भाग क लोक एहि ठाम एबा स घबरा यात्रा कि नौकरी तक छोडि़ दैत छलाह। प्रवासी सेहो बिहारी बनबाक कल्पना स सिहर उठैत छलाह।
रिक्शा धीरे-धीरे आगू बढि़ रहल छल। राजधानी पटना मे अर्थक उछाल स्पष्ट परिलक्षित अछि। महग कार, फ्लाइओवर आ विदेशी पाहुन देखी इ विश्वास करबा मे देरी नहि भेल जे बिहार बदलि रहल अछि। रोड विज्ञापन स पटल छल। विज्ञापन बता रहल छल जे बिहारक विकास कोना भ रहल अछि। परंपरागत अर्थशास्त्रक कोनो फार्मूला बिहारक विकासक आंकड़ा मे फिट नहि बैस सकैत अछि। ‘4सी’ मे नुकायल बिहारक विकासकछवि तकबा लेल हम विज्ञापन पर नजरि जमा लेलहुं। सेल (मोबाइल), कार, क्लीनिक आ कोचिंग। पटनाक सड़क लागल इ चारि तरहकविज्ञापन बता रहल छल जे बिहार विकास मे कोन क्षेत्रक योगदान अछि।
सही मायने मे देखल जाए त इ चारिटा क्षेत्रक विकासक पाछु सरकार क स्तर पर लेल गेल किछु निर्णय अछि, जाहि स बिहारक लोक कए एहि क्षेत्रक विकास करबा मे महत्वपूर्ण सफलता भेटल।
आइ बिहार विहार योग्य बनल एकर पाछु सरकार स बेसी एहि ठामक जनता क भूमिका रहल। जेकर उदाहरण आयकर चौराहा पर देखबा मे आइल। एहि ठाम राजद कार्यकर्ताक भारी भीड़ छल। प्रशासन सेहो सचेत छल। रिक्शा पर सामान देखि एकटा महिला कार्यकता पूछलक,’बाहर से आए हैं?’ हमर उत्तर हां मे छल। पुलिस कए एबा स पूर्वहि ओ हमर रिक्शा बाला कए एक फटका(लाठी) मारि आगू बढ़बाक हुक्म देलक। ओना एहन आंदोलन मे किछु अराजक तत्व अपन हाथ साफ करि लैत अछि, मुदा राजद कार्यकर्ता मे सहो एहि बेर परिवर्तन देखबा मे भेटल।
इ सब देखि उम्मीद जगल जे बिहार जनता 2005 मे नीतीश कुमार कए जाहि विधि क शासन लेल मुख्यमंत्री बनौलक, नीतीश ओहि जंगल राज कए समूल नष्ट करबा लेल बिहारकजनताक संग छथि।
विधि-व्यवस्था कए पुनस्र्थापित करबा लेल बिहारकजनताकए नीतीश सरकारक सहयोग भेट रहल अछि। 2008 मे अपहरण क मात्र 66 घटना एकर प्रमाण अछि। चार वित्तीय वर्ष मे 31 मार्च, 2009 तक राज्य क वार्षिक विकास दर 10. 5 प्रतिशत रहल। इ राष्ट्रीय औसत स बेसी अछि। कृषि हुए या लघु उद्योग, बिहार क अर्थव्यवस्था अत्यंत अस्थिर छल। 1990 क दशक क मध्य क सालों मे इ दर्शनीय रूप स बढ़ल सेहो। लेकिन, वर्तमान उछाल बेसी दीर्घकालिक अछि। एहन हेबाको चाही, कियाकि विस्तार क एहि दर क बाद सेहो प्रति व्यक्ति आय क मामला मे महाराष्ट्र क समान हेबा मे एखन 18 वर्ष क समय लागि जाएत।
रिक्शा बोरिंग रोड स्थित हमर मकानक आगू छल, मुदा सामने बनल मौर्य टीवीक कार्यालय स मोहल्लाक रूप बदलि चुकल छल। नहि बदलल छल त बस हमर मकान। घर ओहने छल।
रिपोर्टाज क शेष भाग काल्हि…..


text:
२.७.विभा रानी- शरदिंदु भाईक गम्भीर सिद्धांतप्रियता!
विभा रानी
शरदिंदु भाईक गम्भीर सिद्धांतप्रियता!
मैथिली हमर भाषा नहिं छल. हमरा घर मे सभ किओ हिंदी बाजै छल. हमर मोहल्लावाला सभ बस्ती- बलिया स' माइग्रेट क' के आएल छल. ओ सब भोजपुरी बजैत छल. हमरा कान मे मात्र हमर घर मे पूजा कराबए लेल आबएवाला पंडित जी बच्चा झा छलखिन्ह, जिनका स' हम सभ शुद्ध मैथिली सुनैत छलहुं.
बीए मे गेलाक बाद बोध भेल जे मैथिली सीखबाक चाही. असल मे, जहन हम आरके कॉलेज मे गेलहुं त' टीचिंग स्टाफक अतिरिक्त सभ किओ मैथिलीए मे बाजय छलखिन्ह. आब हुनका हिंदी मे जवाब देनाई अथवा हुनका सभ स' हिंदी मे गप्प केनाई हमरा बड्ड अबूह लागै छल. अही अबूहक चक्कर मे हम भोजपुरी सीखि गेल छलहुं. कलकत्ता मे बांग्ला सीखि गेलहुं. महाराष्ट्र मे मराठी नहिं सीखि सकलहुं, कियैक त' अहि ठां लोग आओर हिंदी- अंग्रेजी मे गप्प करैत रहलन्हि आ हमहू एक गोट सुभीतगर कोना ताकि क' अजगर बनि पडि रहि गेलहुं.
मुदा ओ कॉलेजक दिन छलै. तैं हम तय कएल जे हम आब मैथिली सीखब. टूटल- फ़ूटल मैथिली बाज' लागल छलहुं. आब जहन बाज' लागलहुं, त' दिमागी कीडा काटय लागल. एक गोट कथा सेहो लिखि लेलहुं. मुदा, एतेक भरोस नहिं छल अपन मैथिली पर. साओन के जनमल बेंग भादो मे कहल जे एहेन दाही त' हम कहियो देखबे नहिं कएल. याहि हमर स्थिति छल. मोन हुदबुद क' रहल छल जे की करी? घर मे आर्यावर्त अबैत छल. ओही मे एक गोट विज्ञापन देखल- मिथिला मिहिरक नवतुरिया लेखन अंक लेल. आब हुदबुद्दी कछ्मच्छी मे बदलि गेल. हम त' भाई नवतुरिये छी. हमर ई पहिल कथा अछि. उमिर मे सेहो नवे छी. एम ए मे पढि रहल छी. त' सभ मामिले फिट. कथा लिखि लेने छलहुं. की लिखने छलहुं, सेहो नहिं बूझल छल. मात्र ईयाहि टा बूझल छल जे हम मैथिली मे एक गोट कथा लिखि नेने छी.
फेर सएह यक्ष प्रश्न! देखाबी ककरा स'? बच्चा झा पंडी जी त' अहि मे सहायक नहिं हेताह. मोन एलन्हि दोसर झा जी. सेंट्रल बैंक ऑफ इंडिया मे काज करै छलाह. बड्ड गर्व स' अपना के कहैत छलाह जे हम CBI मे काज करै छी. लोक सभ चौंक जाए छलै- आंय! CBI? माने सेंट्रल ब्यूरो ऑफ इंवेस्टिगेशन?' ओ शुद्ध मैथिली बाजै छलखिन्ह पूरा परिवार सहित. हमर घरक सोझे मे आएल छलाह किराया पर. नवयुवक. तुरंते बियाह भेल छलन्हि. कनिया सेहो खांटी मैथिली बजै छलखिन्ह. कॉलेजक स्टाफ के बाद झा जीक कनियां स' हमर स्पोकेन मैथिलीक अभ्यास चलि रहल छल.
एक दिन सांझ मे जहन ओ बैंक स' घुरलाह, हम हुनका ओहि ठां पहुंचि गेलहुं. ओ चूडा भूंजाक नाश्ता क' रहल छलाह. हम हुनका स' कहलियन्हि जे हम एक गोट मैथिली मे कथा लिखलहुंए. अहां कनेक ओकरा जांचि देबै?'
ओ कहलन्हि- 'हम त' नोकरिया, बैंक वाला आदमी छी. बैंकिंगक परीक्षाक रीजनिंग टेस्ट पूछब त' बता देब. ई खिस्सा- कहानी सभ हम की जान' गेलहुं?
हम हिम्मति नहिं हारल. कहल- 'कथा नहिं, अहां कनेक भाषा चेक क' दियऊ.'
हुनकरो सम्भवत: हिम्मति बढलन्हि. सकारि लेलन्हि. हम हुनका अपन हस्तलिखित कथा द' देलियै. तहिया कोन कम्प्यूटर आ टाइपिंगक व्यवस्था? दू दिन बाद फेर सांझ मे हम हुनका ओहि ठां पहुंचलहुं. कहल- 'कथा देखि नेने होयब त' द' दियौ. हम ओकरा 'मिथिला मिहिर' मे पठेबाक सोचने छी. तारीख देल छै. एखनि हम एकरा फेयर करब, तहन पठायब. डाक स' मधुबनी स' पटना पहुंच' मे सेहो समय लगतै.'
आब लोक सभ लोके की भेलाह जे अनुरोध करी आ तत्क्षण काज क' दौथु. मुदा, ओ हमर टाइम लाइन सुनलन्हि आ ओहि हिसाबे करेक्शन क' देलन्हि. हम कनेक आश्वस्त भेलहुं जे लाल पेन स' पेज सभ चिर्री- चोथ नहिं भेल छल. कतहु- कतहु निशान लागल छलै. से त' एखनो लोक सभ निशान पाडि दैत छथि आ हम तकरा लेल तैयार सेहो रहै छी.
कथा फेयर कएल आ 'शुभे हो शुभे' करैत 'मिथिला मिहिर' के पठा देलियन्हि. कोनो जवाब नहिं आयल. हमर हुदबुद्धी बढ' लागल छल. मुदा कही त' ककरा स' कही? ककरो कह' मे सेहो संकोच होइत छल जे कही जे हम कथा लिखलहुंए. ओना हिंदी मे लिखबाक शुरुआत भ' गेल छल. मुदा लिखबाक काज कोनो नोटिस कर'वाला काज त' होइत नहिं छै.
आ एक दिन डाक स' हमर नाम स' डाक पहुंचल. तहिया अपना नामे चिट्ठी सेहो एक गोट अजगुत घटना होइत छलै. तहिया चिट्ठी सेहो केयर ऑफ क' के अबै छलै. हमर डाक सेहो आएल. पता चलल जे 'मिथिला मिहिर'क 'नवतुरिया लेखक विशेषांक'क पहिले अंक मे हमर कथा 'कौआहंकनी' छपल अछि. हम त' मारे खुशी के बताह भ' गेलहुं. सांझ मे झा जी के देखेलहुं. ओहो बड्ड प्रसन्न भेलाह आ हमर मैथिली लेखनक यात्राक शुरुआत भ' गेल.
आब कहै छी जे एतेक पैघ राम कहानी हम कियैक लिखलहुं? 'जाना था जापान, पहुंच गए चीन, समझ गए ना!' लिख' आएल छलहुं हम शरदिंदु शेखर चौधरी पर आ लिख' लगलहुं अपन कथा पर. मुदा से नहिं छै. शरदिंदु शेखर चौधरी पर लिख' लेल आ हमरा संगे हुनकर केहेन नाता छलै, ई बुझबा लेल एतेक पैघ भूमिका स' पास होयब ज़रूरी छै.
शरदिंदु शेखर चौधरी ओहि समय 'मिथिला मिहिर' मे छलाह. मैथिली मे लिखबाक संकट कोनो अजुका संकट नहिं छै. ओहू समय मे नवतुरिया लोक सभक आगम कम छलै. तकरे बढावा देब' लेल 'मिथिला मिहिर' ई योजना निकाललक आ एकर जिम्मा शरदिंदु शेखर चौधरी आ टीम पर द' देल गेलै.
होइत छै स्वाभाविक रूपें जे कोनो योजना निकलला पर ओही बहाने रचनाकर्म भ' जाइत छै, जेना कथा- लेखन कम भेला पर प्रभास कुमार चौधरी आन- आन लोक सभ संगे मिलि क' 'सगर राति दीप जरय' केर आंदोलन शुरु केलन्हि, एखनि श्रीधरम आ अंतिका प्रकाशन उपन्यास लेखन के बढावा देब' लेल 'लक्ष्मी- हरि स्मृति उपन्यास लेखन' योजना कार्यांवित क' रहल छथि. 'मिथिला मिहिर' मे सेहो नवतुरिया लेखन अंक लेल बहुत रास कथा सभ पहुंचल छलै.
हमरा बहुत बाद मे पता चलल जे हमर कथा 'कौआहंकनी' कोना क' पहिले अंक मे छपलै. आब फेर कहब जे ओहि समय कोनो सोशल मीडिया त' छलै नहिं जे लोक आओर पता क' लौथु जे फलां व्यक्ति के छै? सम्पादक ल'ग मात्र रचनाकारक रचना छलै. आ ई त' नवतुरिया लेल छलै, तैं आओरो पता लगायब मुश्किल जे के सभ के आ की छथि.
हमर कथा शरदिंदु भाई के बहुत पसंद पडलनि. हुनका संगे सम्भवत: अग्निपुष्प जी सेहो छलखिन्ह. आओर एक दू गोट सेहो, जिनकर नाम हमरा मोन नहिं. सम्पादक मंडलक पैघ- पैघ लोक सभ लेल ई छलै जे ई कोन विभा रानी? कोनो सरनेम नहि. कोना क' बुझल जाओ जे ई के छथि? शरदिंदु भाई कहलखिन्ह जे अहां सभ व्यक्ति आ हुनक सरनेम के छाप' चाहै छी अथवा रचना के? व्यक्तिक सरनेमक गुणवत्ता चाही अथवा रचनाक गुणवत्ता?
मातबर लोक सभ तैयो थथमथ छलाह. शरदिंदु भाई अंत मे कहलखिन्ह जे 'ई कथा बहुत नीक छै. ई कथा भविष्य मे मीलक पाथर साबित हेतै. बहुत सम्भावनावान कथा छै.' हुनका फेर कहल गेलै जे 'ठीक छै. एतबे अहांक जिद अछि त' एकरा दोसर अंक मे छापि लेब.' शरदिंदु भाई फेर कहलखिन्ह जे 'नहिं, रचना छपतै त' इयाहि अंक मे. आ यदि ई रचना अहि अंक मे नहिं छपतै, तहन हम अपना के अहि योजना से अलग करै छी.'
हम बताह सन लोक. आइयो ओहने बताह छी. भितुरका गप्प स' कोनो सरोकार नहिं राखयवाली. 'कौआहंकनी'क त' जे प्रसिद्धि भेंटलै, तकर त' कोनो चर्चे नहिं. हम राताराति जेना मैथिलीक सेलेब राइटर भ' गेलहुं. हमरा लग पाठकीय पत्रक ढेरी लागि गेल. सभ किओ खोज पुछारी कर' लागलै जे ई विभा रानी के? हमरा लग सभ ठाम से रचना पठेबाक पत्र आब' लागल. हमर मास्टर (बैंकवाला झा जी)जीक जिम्मेदारी आओर बढि गेलै.
मिथिला मिहिर मे हमर छपब बढि गेल. ओही छपबाक क्रम मे हमर परिचय भेल मैथिलीक अन्यान्य दिग्गज सोमदेव जी, जीवकांत भाई, मायानंद मिश्र, उषाकिरण खान, मोहन भारद्वाज, राजमोहन झा, कुणाल भाई, अग्निपुष्प भाई, विभूति आनंद जी, अशोक, शिव शंकर श्रीनिवास, रमेश, तारानंद वियोगी सहित अनेकानेक लेखक सभ स'.
शरदिंदु भाई स' हम एखनो बहुत धखाइत छी. ओ बहुत गम्भीर रहै छथि, हम जतेक हुनका परिलक्षित केलहुं. बहुत कम, ज़रूरति भरि बाजै छथि. बहुत कम बाजयवाला स' हमरा ओहुनो बड्ड भय होबैत रहैये. 'मिथिला मिहिर' बंद होबैत धरि ओ ओत' रहलाह. तकर बाद 'समय-साल' पत्रिका स' जुडलाह. बाद मे हुनक शेखर प्रकाशन एलै. हम एक बेर पटना गेलहुं त' हुनक प्रकाशन मे सेहो गेलहुं आ हुनक मैथिलीक प्रति प्रेम आ निष्ठा देखि अभिभूत भ' गेलहुं. एतेक निस्वार्थ भाव स' किताबक प्रकाशन आ बिक्री मे लागल छथि. किताब स' वास्ता राखनिहार आब कतेक लोक छथि, सभ किओ जनैत छथि. मुदा शरदिंदु भाई जेना संकल्प नेने होथु मैथिलीक सेवा करबाक. ओ मैथिली प्रकाशन के उपयोगी सेहो बनेलन्हि. बीपीएससी आ अन्य परीक्षा मे काज आबयवाला किताब सभक प्रकाशन, उपलब्धता आदि मे ओ लागि गेलन्हि. हम जतेक काल ओत' रहलहुं, देखल जे छात्र सभ आबि क' किताब सभ पूछैत गेलन्हि आ कीनैत गेलन्हि. कोनो कोनो किताब नहिं रहला पर ओ कहलन्हि जे किताब नहिं अछि, अहां फोटोकॉपी करा लिय'. छात्र खुशी- खुशी किताब ल' क' चलि गेलन्हि फोटोकॉपी कराब' लेल. हम पूछबो केलियन्हि, जे 'यदि नहिं घुराबय?' ओ अपन दाढीक भीतर स' मंद मुस्कान स' कहलन्हि- 'जायत कत'? मैथिली किताब सभ ओकरा आओर के आओर भेंटतै कत' स'? आई चलि जायत त' काल्हि ओकरा एबाक मुंह रहतै आ यदि आबियो गेल त' की ओकरा स' फेर मांगब पार लागतै?'
हमरा जनितब, ककरो स' किछु कहबाक, मंगबाक हुनक स्वभाव नहिं छै. अपन सिद्धांत पर ओ कोनो व्यवस्था स' भीडि जायवाला लोक छथि, चाहे ओ हमर कथा छापबाक समय छल अथवा पटनाक आन- आन महत्वपूर्ण संस्था सभ स' भिडबाक. कुणाल जी कहै छथिन्ह जे 'ओ अपन प्रतिबद्धताक धनी छथि.' मैथिली मे एहेन सिद्धांतवाला लोक सभ त' दीया के कहय, सुरुजक प्रकाश ल' क' ताक' जाऊ, तहनो मुश्किल स' भेटायत. हुनक शेखर प्रकाशन एक गोट स्तम्भ छै मैथिलीक छात्र- छात्रा लेल, मैथिलीक आन- आन लोक सभक अड्डाबाजी लेल सेहो. सुनल, जे एखनि हुनक मोन बेसी खराब रहै छै. हम फोन कएल. ओ फोन नहिं उठेलन्हि. लागल, जे ई खबर सत्य छै. शारीरिक अस्वस्थता मन्हुष्य के भीतर स' उदास आ अवसन्न करै छै. शेखर भाई जल्दी स्वास्थ्य लाभ करथु, ई हमर कामना. अपन सिद्धांतक दीप चतुर्दिक लेसथु, ई हमर कामना!
-संपर्क-मुंबई
अपन मंतव्य editorial.staff.videha@gmail.com पर पठाउ।


text:
जुलाई २०, २०१५. मैथिली जिन्दाबाद!!
संविधानक प्रारम्भिक मस्यौदा ऊपर देशभरि सुझाव संकलन भऽ रहल अछि। विभिन्न स्थान मे विरोध आ झड़प भेलाक बादो अत्यधिक मात्रा मे सुरक्षा घेराक बीच सुझाव संकलन कार्य कैल जा रहल अछि।
रौतहट केर गौर मे एमाले नेता माधव नेपाल सहभागी कार्यकम्र मे विवाद उग्र रूप लेला सँ हवाई फायर सेहो कैल गेल। भीड़ नियन्त्रण करबाक लेल प्रहरी द्वारा आँसूगोला सेहो प्रहार कैल गेल।
तहिना जनकपुर, महोत्तरी, दाङ लगायता केर ठाउ मे सेहो अवरोध बीच सुझाव संकलन कैल जा रहल अछि। एम्हर राजधानी काठमांडु, विराटनगर आर पोखरा लगायत मे प्रमुख शहर मे सेहो राप्रपा नेपाल, मधेसवादी दल आर माओवादी द्वारा विरोध प्रदर्शन करबाक कारण सुझाव संकलन मे अवरोध पहुँचि रहल अछि।
सरकार द्वारा संविधान मे सुझाव संकलन कार्य प्रभावकारी बनेबाक बात कहि आइ आ काल्हि सार्वजनिक छुट्टी सेहो देलक अछि।
मुलुक भरि नेपालक संविधान, २०७२ ऊपर जनता द्वारा प्रत्यक्ष रुप मे सुझाव देल जा रहल समय संविधानसभा सचिवालय मे विभिन्न माध्यम सँ करीब ११ हजार सुझाव प्राप्त होयबाक समाचार अछि । संविधानसभा सचिवालय अनुसार अपराह्न १ बजे तक इमेल द्वारा तीन हजार ५६७, वेभसाइट द्वारा छ हजार, फ्याक्स द्वारा एक हजार सुझाव प्राप्त भेल अछि । तहिना प्रत्यक्ष रुप मे आबिकय संस्थागत रुप मे ४९ टा सुझाव देल गेल अछि । संस्थागत रुप मे सुझाव देबयवला अख्तियार, सशस्त्र, नेपाली सेना, महालेखा परीक्षक नियन्त्रण कार्यालय, निर्वाचन आयोग, भूपू सैनिक लगायत केर संस्था सब अछि । इमेल, बेभसाइट द्वारा सुझाव देनिहार मध्य अधिकांश लोक प्रत्यक्ष निर्वाचित कार्यकारी प्रमुख केर व्यवस्था नव संविधान मे होयबाक सुझाव देलक अछि ।
(समाचार स्रोत: सेतोपाटी)


text:
पटना जक्शन स्थित महावीर मंदिर मे लागल तीन किलोमीटर लंबा कतार
बिहारक मिथिला क्षेत्रकेँ युवा सभ दिनांक 3/01/21 कए मैथिली भाषाक अनिवार्य शिक्षा क लेल ट्वीटर ट्रेंड अभियान चलाओल गेल, जाहि...Read more
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
शिव
शिव हिन्दू धर्मके मुख्य देवता में सँ एक छी। भगवानके तीन रूप में सँ एक शिवके विनाशकर्ताके रूपमें चिन्हल जाएत अछि । हिन्दू धर्मके बहुतेक सम्प्रदाय में सँ शैव सम्प्रदायके अनुयायीसभ शिवके अपन प्रमुख देवता मानैत अछि आर वहि अनुसार वो महादेव, परमेश्वर आर बहुतेक नामसँ सम्बोधन करैत अछि । शिवके अधिकतर रुपेण शिवलिङ्गके रूपमें पूजा केल जाएत अछि ।
शिव हिन्दू धर्मके मुख्य देवतासभ में सँ एक ईश्वरके रूप छी । वेदमा हिनकर नाम रुद्र कहल गेल अछि ।
विशेषतासंपादित करें
सन्दर्भ सामग्रीसभसंपादित करें
- ↑ For the name Kailāsagirivāsī (Sanskrit कैलासिगिरवासी), "With his abode on Mount Kailāsa", as a name appearing in the Shiva Sahasranama, see: Sharma 1996, p. 281.


text:
महत्वपूर्ण लेखः साभार डा. रमानन्द झा ‘रमण’ केर फेसबुक पोस्ट
(ई आलेख पटना सँ प्रकाशित मैथिली मासिक पत्रिका ‘घर-बाहर’ मे सेहो प्रकाशित भऽ चुकल अछि।
मिथिलाक मुखिया सभक नाम: पं श्री गोविन्द झाक पत्र:
आदरणीय मुखिया जी,
प्रसन्नताक बात जे अपन राज्य बिहारमे पंचायती राज चालू भेल आ जनता अपने केँ श्रद्धा-विश्वासपूर्वक मुखियाक उच्च आसनपर बैसौलक। एहिसँ अपनेक प्रतिष्ठा बढ़ल, सत्ता बढ़ल, आर्थिक क्षमता बढ़ल आ संगहि हमरा सभक आशा सेहो बढ़ल जे अपनेक नेतृत्वमे ई पंचायत आर्थिक, सामाजिक, शैक्षिक आ सांस्कृतिक उन्नतिक बाट धरत। मुखियाक पदपर अएला सँ अपनेक सिर पर बहुत तरहक जिम्मेवारी सेहो आबि पड़ल अछि। ताही प्रसंग हमरा सभक ई अपील अपनेक हाथमे अछि।
अपने केँ ज्ञात भेल होएत जे मैथिलीकेँ संविधानक आठम अनुसूचीमे स्थान भेटलैक अछि आ ताहि सँ मैथिली अपनेक पंचायतक विधिसम्मत क्षेत्रीय भाषा भए गेल। फलस्वरूप अपने पर इहो दायित्व आबि गेल अछि जे अपनेक पंचायतक शैक्षिक आ सांस्कृतिक विकासक कार्यक्रममे स्थानीय/क्षेत्रीय भाषाक रूपमे मैथिलीक प्रयोग हो। अतः तत्काल हमरालोकनि अपनेसँ अपील करैत छी जे उक्त संवैधानिक दायित्वक पालनक क्रममे अपने ई आदेश जारी कएल जाए जे –
1. पंचायत भरिक सभ स्कूलमे चारिम वर्गधरि मैथिली पढ़ाओल जाए आ आनो विषय मैथिलीक माध्यमसँ पढ़ाओल जाए, तथा
2. ग्राम-पंचायतक यथासम्भव सभ लिखा-पढ़ी आ विचार-विमर्श मैथिलीमे हो।
अपने जनैत होएब जे ई शिक्षाक युग थिक आ प्राथमिक शिक्षामे मातृभाषाक कतेक महत्त्व छैक। प्राचीन कालमे शिक्षामे केवल संस्कृत भाषाकेँ स्थान छलैक, तेँ संस्कृत जननिहार एक वर्ग शिक्षा पाबि-पाबि बहुत ऊँच भए गेल, आ शेष वर्ग पछुआइत गेल। संस्कृतक जोति मन्द भेलैक तँ फारसी आएल, उर्दू आएल, हिन्दी आएल आ अङरेजी आएल। एहू भाषा सभमे किछु विशेषे वर्ग शिक्षा पाबि सकल, किएक तँ टाका खर्च कए ई भाषा सभ सीखए पड़ैत छलैक, टाका पछुआएल वर्गक हाथमे छलैक नहि। अतः पछाति संसारक शुभचिन्तक लोकनि ई निर्णय कएलनि जे शिक्षा जहाँधरि सम्भव हो, मातृभाषा द्वारा देल जाए, तखनहि पछुआएल वर्ग सेहो शिक्षाक लाभ पाबि सकत। मिथिलावासीक मातृभाषा मैथिली थिक ई बात ने एहिठामक शासक ठीकसँ बुझलक, ने पछुआएल वर्गक जनते। परिणाम ई भेल जे मैथिलीक जागरण भेलहु पर फेर ओएह वर्ग मैथिली पढ़ि-पढ़ि प्राथमिक, माध्यमिक आ उच्च शिक्षाक क्षेत्रमे हजारक हजार पद हथिआए लेलक, आ पछुआएल वर्ग मैथिलीसँ विमुख रहबाक कारणेँ मुह तकैत रहि गेल।
अपने इहो जनैत होएब जे मिथिलांचलमे एखन मैथिली, हिन्दी आ अङरेजी – ई तीन भाषा ज्ञान-विज्ञान पएबाक तीन सीढ़ी अछि। अपनेक पंचायतमे जे नेना जनम लैत अछि तकरा, सभसँ पहिने अपन माइक मुहसँ सुनल भाषा मैथिलीक ज्ञान होइत छैक। एही पहिल सीढ़ी पर पाएर रोपि ओ क्रमहिँ हिन्दी, अङरेजी वा कोनहु आन भाषामे प्रवेश करैत अछि। धनवान् वर्गक नेना टाकाक बलेँ एकहि बेर अङरेजी पर कूदि जाइत अछि आ सभ टा ऊँच-ऊँच नोकरी हँसोथि लैत अछि। जे गरीब वर्ग ओहि धनी वर्गक नकल करैत अपन नेनाकेँ ओहिना कुदाए फनाए अङरेजी धराए दैत अछि तकर नेना आरक्षणक रस्सी पकड़िओ कए वांछित ऊँचाइ पर नहि पहुँचि पबैत छैक। तेँ हमरा लोकनिक विचारेँ दुर्बल वर्गक हेतु पहिने मैथिली, तखन हिन्दी आ तकरा बाद अङरेजी – इएह बाट लाभदायक होएतैक। वस्तुतः गरीबे वर्गक नहि, सभ वर्गक नेनाकेँ बाल्यावस्था भरि, कमसँ कम सात वर्षक बएस धरि मातृभाषा द्वारा शिक्षा देल जाए से सिद्धान्त दुनिया भरिक विद्वान एक स्वरसँ स्वीकार करैत छथि आ इएह परिपाटी दुनिया भरिमे चलि रहल अछि। एही सभ बातकेँ ध्यानमे रखैत अपने सँ उपर्युक्त अपील कएल गेल अछि।
अपने कहब, आनो बहुत गोटए कहताह-मैथिली पढ़ने कोन फल? उत्तर सुनि चकित नहि होएब। सुनल जाए। अपनेक गामक छात्र बी.ए. वा बी.एस-सी. धरि मैथिली पढ़ि-पढ़ि आब आइ.ए.एस/आइ.पी.एस सेहो भए सकैत अछि। संविधानक आठम अनुसूचीमे मैथिलीकेँ स्थान भेटबाक फलस्वरूप संघ लोकसेवा आयोग (यू.पी.एस.सी) केर परीक्षामे एक विषयक रूपमे मैथिली स्वीकृत भए चुकल अछि। अपनेक गामक छात्र आन-आन मुख्य विषयक संग मैथिली लए ओहि परीक्षामे बैसत तँ मैथिलीमे अबस्से नीक नम्बर आनत, किएक तँ ओकरा मैथिली भाषा आ साहित्यक ज्ञान बड़ थोड़ प्रयासेँ नीक जकाँ भए सकैत छैक। आ अपने जनितहिँ छी जे कोनहु विषयमे एको-दू नम्बर बेसी अएने भाग्य कोना चमकि सकैत छैक। एतबे नहि, संघ लोकसेवा आयोगमे स्वीकृत भेलाक बाद बिहारक लोक सेवा आयोग (बी.पी.एस.सी.)मे सेहो मैथिली एक विषय भए गेल अछि आ अपनेक पंचायतक युवकवर्ग मैथिलीक बलेँ ओकरो परीक्षामे सफल भए बिहार सरकारमे ऊँच-ऊँच पद पाबि सकत। एहिसँ अतिरिक्त मैथिली पढ़निहारकेँ कालेज, हाइस्कूल, आ प्राइमरी स्कूल सभमे नोकरी पएबाक खूब सम्भावना छैक। शिक्षाक प्रसार तेज गतिसँ भए रहल अछि। मैथिली क्षेत्रीय भाषाक रूपमे ठाढ़ भए चुकल अछि। तेँ मैथिली शिक्षकक नियुक्ति भारी संख्यामे होएबाक आशा कएल जाए सकैत अछि। जँ अपने अपन सन्तानकेँ डाक्टर/इंजीनियर बनबए चाही तँ अवश्य बनाओल जाए, मैथिली चारिमे वर्ग धरि रहओ ताहि सँ आगाँ जे मन होइक से पढ़ओ, मैथिली टाङ नहि घिचतैक। परन्तु जँ जन्महिसँ मैथिली छोड़ि देत तँ समाजसँ कटि जाएत, आ बापो-माएसँ कटि जाएत। नेनामे मैथिलीक संस्कार जमल रहतैक तँ ओ एना नहि कटत।
आजुक अर्थप्रधान युगमे दू तरहक भाषा आवश्यक बुझल गेलैक अछि – गृहभाषा वा मातृभाषा (Home Language) आ वृत्ति-भाषा (Trade Language)। मैथिली हमरा लोकनिक गृह-भाषा थिक आ हिन्दी वा अङरेजी वृत्ति-भाषा। हिन्दी दुर्बलक हेतु आ अङरेजी प्रबलक हेतु। गृहभाषाक महत्त्व सभक हेतु समान रूपसँ छैक, कारण इएह भाषा मूलतः ओकरा सामाजिक, सांस्कृतिक आ साहित्यिक चेतना दए सकैत छैक।
एतेक लाभ आ एतेक स्कोप रहैत के कहत जे मैथिली पढ़ने कोनो फल नहि?
अपनेक मनमे एक टा आओर प्रश्न होएत। मैथिली तँ एहिठामक लोककेँ बिनु पढ़नहिँआबि जाइत छैक, तखन पढ़एबाक कोन प्रयोजन? हम कहब, सत्ते बिनु पढ़ने मैथिली बाजए टा आबि जाइत छैक। मैथिली अबैत छैक से तखन कहबैक जखन ओ धड़ाधड़ लिखि आ धड़ाधड़ पढ़ि सकए। ओना अक्षर जनैत छी तेँ क-ट कए कछुआ चालिसँ लिखि लेब आ बीच-बीचमे पड़बा जकाँ घुटकैत पढ़ि लेब ताहिसँ मोजर नहि होएत। की अङरेजीक बच्चाकेँ अङरेजी पढ़ाओल नहि जाइत छैक?
अपनेक मनमे एक प्रश्न आओर उठि सकैत अछि – जा धरि सरकारसँ स्पष्ट आदेश नहि आओत ता धरि हिन्दीकेँ हटाए मैथिली कोना अपनाओल जाए? जानि लेल जाए जे सरकार एहन आदेश जारी करए तकर ने आवश्यकता छैक आ ने वर्तमान राज्य सरकारसँ एहन आदेशक आशा कएल जाए सकैत अछि। ज्ञातव्य जे मातृभाषा मैथिली द्वारा प्राथमिक शिक्षा हो, से आदेश बिहार सरकार बहुत दिन पूर्वहि दए चुकल अछि आ टेक्स्ट बुक कार्पोरेशनसँ तदर्थ पोथी सभ सेहो प्रकाशित भए चुकल अछि। आब हमरा लोकनिक कर्त्तव्य थिक जे ओहिसँ लाभ उठाबी। एहिमे नियम-कानून कतहु बाधक नहि अछि। एहिना ग्राम-पंचायतकेँ वा कोनहु स्वायत्त संस्थाकेँ स्वयं ई निर्णय करबाक अधिकार छैक जे ओ कोन भाषामे अपन काज करए। भारतमे प्रायः सभ पंचायत अपन-अपन क्षेत्रीय भाषामे काज कए रहल अछि। अपनेक पंचायतक क्षेत्रीय भाषा आब कानूनन मैथिली भए गेल अछि तेँ अपनेक पंचायत मैथिलीमे काज करए ताहिमे कोनो कानूनी बाधा नहि छैक।
आशा जे अपने हमरा लोकनिक एहि अपील पर समुचित ध्यान दैत मैथिलीकेँ न्यायोचित स्थान देबामे अगुआ बनब आ ताहि हेतु मैथिलीक विकासक इतिहासमे अपनेक नाम स्वर्णाक्षरमे लिखल जाएत।
भवदीय,
– गोविन्द झा
स्रोत : ‘घर-बाहर’, जुलाइ-सितम्बर, 2018


text:
दरभंगा। अखिल भारतीय मिथिला राज्य संघर्ष समिति क अध्यक्ष डॉ. बैद्यनाथ चौधरी बैजू कहा अछि जे मैथिलीक उपेक्षा आब बर्दाश्त नहि कैल जा सकैत अछि। विद्यापति सेवा संस्थान क प्रधान कार्यालय मे आयोजित संयुक्त प्रेस वार्ता मे डॉ. बैजू कहला जे मैथिली कए द्वितीय राजभाषा बनबाक हक अछि, मुदा मैथिली विरोधी नीतीश सरकार एकरा प्राथमिक शिक्षा क माध्यम सेहो बनेबा लेल तैयार नहि अछि। प्राथमिक स्तर पर मैथिली मे शिक्षा नहि देबाक सरकारक घोषणा पर आक्रोश जता रहल चौधरी शिक्षा मंत्री क जमिकए आलोचना केलथि। ओ कहला जे मिथिला मे उर्दू आ संस्कृत क संग बांग्ला शिक्षक क बहाली कैल जा सकैत अछि, मुदा संविधान मे शामिल मैथिली कए दरकिनार करि देल जा रहल अछि। आब इ उपेक्षा बर्दास्त स फाजिल भ गेल अछि। मैथिली कए प्राथमिक शिक्षा क माध्यम बनेबा पर हाई कोर्ट स केस जीतबाक चर्चा करैत ओ राज्यक मुखिया नीतीश स मांग केलथि जे मैथिली विरोधी शिक्षा मंत्री कए तत्काल हटाउल जाए आ प्राथमिक स्तर पर एहि भाषाक पढाई शुरू कैल जाए।
ओ कहला जे मैथिली आ मिथिला लेल सबटा राजनीतिक दल, स्वयंसेवी संगठन क संग-संग शिक्षक, वकील, ट्रेड यूनियन, किसान आ मजदूर कए एक मंच पर आनि समन्वित फ्रंट बनाउल जा रहल अछि। शीघ्र मिथिलास्तरीय सम्मेलन करि मिथिला आ मैथिलीक सम्मान लेल अभियान कए गति देल जाएत।
ओ जनगणना मे मिथिला क्षेत्र क लोक स एक बेर फेर अनुरोध केलाह जे मातृभाषा मैथिली दर्ज करा एहि भाषा भाषीक संख्या कम करबाक सरकारी कोशिश कए नाकाम केल जाए।


text:
कियाक अवहेलित भेल अप्पन मैथिली भाषा ?? मैथिली भाषाक इतिहास..!!
गंगा बहथि जनिक दक्षिण दिशि पूब कौशिकी धारा।
पश्चिम बहथि गंडकी उत्तर हिमवत वन विस्तारा॥
कवि चंदा झा कें ई दुइ शब्द , मिथिलाक यथार्थ चित्रण करैत अछि । भाषा कोनहुं क्षेत्रक भौगोलिक महत्व कें प्रमुखतया प्रभावित करैत छैक।
एकर वर्णन वृहद्विष्णुपुराण में, मिथिला खण्ड में मिथिलाक सीमाक विषय में सेहो वृहद् वर्णन अछि । पुर्व मे कोशी,पश्चिम में गंडक तथा उत्तर में हिमालयक तराई क्षेत्र कें पवित्र करैत सुरसरि सम्पुर्ण मिथिलाकें दक्षिण तक आह्लादित् करैत छथि ।
मिथिलाक माहात्म्य कें वर्णन महाभारत , रामायण तथा पुराण में एकर महता तिर्थराज प्रयाग सँ भेल अछि। जाहि धरती पर शक्ति स्वयं देह धारण कय सति , सावित्री तथा साक्षात लक्ष्मी रुप में सीता अवतरित भेलि ,ओहि पुण्यमयी धरतिक , भाषा ,साहित्य तथा कला, वखान केनाए शब्द सँ संभव नहिं।
भाषाक दृष्टिकोण सँ, ई आर्य परिवारक , भाषा होयबाक कारणे ई अन्य भारतीय भाषक निकटता समचिनी अछि ।
तैं हेतु मैथिली शब्दक प्रयोग अन्य भाषा में सेहो भेटैत अछि, एकर सब सँ प्रमुख दृष्टातं ई अछि जे मैथिली भाषी सहजता सँ अन्य भाषाक अर्थ बुझी जाइत छथि, किंतु दोसरा कें बुझबा में असोकर्ज होय छैनि ।
कोनो भाषा के अपन लिपी भेनाय , ओहि भाषा कें विकासक चरम मानल जा सकैछ । लिपीक आवश्यकता विकासक द्योतक थिकै, कितुं लिपिक प्रमाण भेटलो उतरांत ओहि समयक साहित्य तथा अन्य कनो सामग्री नहिं भेटलाक कारण कोनो आधार नहिं भेटैत अछि। लिपिक उदारण दरभंगा जिला अन्तर्गत कुश्वेश्वरस्थान कें समीप तिलेश्वरस्थान कें मंदीर में लिखल लिपि एहि संदर्भक पुष्टि करैत अछि ,जेकरा विद्वान वर्ग मिथिलाक्षर कें समीप पबैत छथि ।
मैथिली विकास क्रम में अवरोधक कारण जे ..ओहि समय भारत के एहि क्षेत्र में ,राजनैतिक अस्थिरता प्रमुख कारण छल , अस्थिर राज्य व्यवस्था ,विकास क्रम कें वाधित करैत छैक, एकर सब सँ बेसी प्रभाव ओहि ठामक कला , साहित्य भाषा पर परैत छै।
1375- 1526, धरि एहि क्षेत्र में तुगलक, सैयद,लोदी तथा मुगल शासक के प्रभाव रहल। एहि कालांतर में मैथिली अवहेलना भेनाइ स्वभाविक छल। राज -काज सभ अरबि, फ़ारसी में चलय लागल अतः मैथिली शक्ति सिद्धान्त सँ ,पाछु भऽ गेली।
मुगल साम्राज्य कें व्यवस्थित भेलाक बाद ,मैथिली पुर्स्थापना दिस अग्रसर भेल तथा एकर बाद ,मैथिली भाषा ,देवनागरी लिपि प्रति आकृष्ट भेल, तथा साहित्यिक रचना क्रम शुरुवात भेल। ज्योतिश्वर ठाकुर,वर्णरत्नाकर कें रचना अवहट्ट भाषा में केलैन्ह ।एहि क्रम में कवि कोकिल विद्यापति किर्तिलता के भाषा कें अवहट्ट मानने छलाह। अवहट्ट भाषा में ई सरसता देख जाइत अछि जे,जन भाषा सँ जुड़ल रहबाक कारणे नव-नव शब्द भेटबाक स्रोत बनल रहैत छै ।
भाषाक दुई पक्ष होइत छै ,मौखिक तथा लिखित । मैथिली में अनेको परिर्वतित बोली ,जेकरा उप बोली कहल जाइत अछि ,ओ सामाजक विभिन्न वर्गक व्यवहारिक क्रिया-कलाप महत्व रखैत अछि। ई अनेको साान्तर बोली अपन अस्तित्व, दशा तथा दिशा पर निर्भर करैत अछि,जाहिमें -दक्षिणी मैथिली ,पुर्वी मैथिली,पश्चिमी मैथिली , तथा उत्तरी मैथिली , छिका , छिकी , जोलहा , ठेंठ आदि।
एहिमें उत्तरी मैथिली जे मिथिलांचल के सभ्रांत ब्राम्हणक गांव में बाजल जाईत छै, जे व्याकरणो दृष्टि सँ परिभाषित छै , ताहि कारणे एकरा लिखित भाषाक लेल उपयुक्क मानल गेल । एहि में अनेको रचनाकार अपन रचना विविध विधा में कैए लैन्हि ,जाहि में कोईलख निवासी उमापति , नंदीपति रमापति , महिपति तथा मनबोध आदि रचनकार प्रमुख छैथि।
तत्पश्चात आधुनिक काल में “चंदा झा“ अपन मैथिली रामायण कें रचना कऽ, मैथिली भाषा के गौरवान्वित केलैन्हि । मैथिली भाषा कें लेखन शैली कें वैज्ञानिक पद्धति के अनुरुप व्यवस्थित करबा में महा-महो उपाध्याय पण्डित दीनबंधु झा , रमानाथ झा , उमेश मिश्र ,कें योगदान सराहनीय अछि।
– रूबी झा


text:
मधुबनी, मिथिला मिरर : मिथिलावासी लेल एकटा आओर सुखदगर खबरि अछि। आवान परिवर्तनक बाद जयनगर जनकपुर कुर्था 45 किमी. नव रेल लाइन करीब एक साल सँ बनि क’ तैयार छल। मुदा नेपाल सरकारक उदासीनताक चलते चालू नै भ’ रहल छल। मुदा आब एही पर सँ ग्रहण हटैत देखना जा रहल अछि। अंततः आई एहि रेल खंड पर ट्रेन चालू करबा सँ पूर्व ट्राईल शुरू कएल गेल अछि। समस्तीपुर रेल डिविजन सँ ट्रेनक बोगी आ इंजन सभ जयनगर स्टेशन पहुँच चुकल छल। आई सँ ट्राईल चालू कएल गेल आ अगिला तीन दिन धरि लाइन केँ जाँचल परखल जायत। जनतब होयत जे ई नेपालक पहिल ब्रॉड गेज लाइन अछि जे भारत सरकारक सहयोग सँ बनल अछि। करीब 200 करोड़ केँ लागत सँ बनल ई रेल खंड रेल परिचालनक बात जोही रहल छल।
बतादी जे भारत सरकार जयनगर जनकपुर कुर्थाक बीच दूटा डीएमयू ट्रेन देलक अछि। चेन्नई मे बनल ई डीएमयू ट्रेन ब्रॉड गेज लेल सभसँ बेसी सुरक्षित मानल जाइत अछि। आधुनिक साज सज्जा सँ बनल एहि ट्रेन सँ करीब 13 सौ यात्री यात्रा क’ सकैत छथि। एहि ट्रेन मे बेसी कुर्सीयान अछि आ पूर्णतया वातानुकूलित सेहो अछि।
करीब 8 साल सँ ट्रेन परिचालनक लोक सभ बात जोही रहल छलाह। नेपाल सरकारक उदासीनता केँ कारण एहि रेलखंड केँ चालू होमय मे एतेक समय लागल। आब उम्मीद कएल जा रहल अछि जे ट्रेनक परिचालन जल्दिए शुरू होयत। ताकि दुनू पारक मिथिलावासी केँ एकबेर फेर सँ अपन सर-संबंधी लग जेबा मे कोनो तरहक दिक्कत नै होइन। बतादी जे भारत आ नेपाल के बीच खास क’ मिथिला क्षेत्र मे बेटी-रोटीक संबंध अछि। दुनू भगाक मिथिला के संस्कार आ संस्कृति एके अछि।


text:
प्रकाश कमती, विरार, मुम्बई। दिसम्बर २४, २०१५. मैथिली जिन्दाबाद!!
आँखि सँ नोर बहैत समापन समारोहक संग सम्पन्न भेल अंतर्राष्ट्रीय मैथिली सम्मेलनक बारहम वर्षगांठ जेकरा सम्पूर्ण मैथिली समाज अपन भाषाक अधिकार दिवसक रुप मे मनबैत छैथ।
हालाँकि अहि सम्मेलन केर आयोजन 2003 सँ कैल जा रहल अछि। जहिया भोगेन्द्र झा जीक अनुरोध पर आडवाणी जी आदरणीय वाजपेयी जीक समक्ष मैथिली केँ संवैधानिक अधिकार देबाक लेल प्रस्ताव पारित कय अपन संकल्प केँ पूरा करय मे सफल भेल छलाह, तहिये सँ अन्तर्राष्ट्रीय मैथिली सम्मेलनक नींब पड़ि गेल छल।
अंतर्राष्ट्रीय मैथिली सम्मेलन केर दोसर दिन माने 23 दिसम्बर केर दुपहरियाक करीब १२ बजे सँ संध्या 4 बजे धैर विचार गोष्ठीक आयोजन भेल जाहि में अनेकानेक विद्वान् विचारक संग स्रष्टासाहित्यकार आर मैथिल हितैषी अपन-अपन गाम-घर सँ लैत कर्मक्षेत्र प्रवासक स्थल धैर केर अनुभव एवं समस्या पर विचार केलैन। आइ मिथिलाक राजनीति उपेक्षाक चलतबे आर्थिक विकास नहि हेबाक चलते मैथिल जनमानस केँ घर छोड़ब बाध्यता बनि गेल छन्हि। भारत, नेपाल आर अन्य देशक गैर-मिथिलाक्षेत्र मे प्रवास पर जाएब रोजी-रोटी लेल आवश्यक बनि गेल अछि। मुदा प्रवासक स्थल मे सेहो अपन मौलिक अधिकार प्रति सजगता केँ अपनेबाक लेल गाम आर मूल संग जुड़ाव राखब मैथिल केर खासियत मानल जाएछ। आइ प्रवास पर अपन पेट खालियो राखि जाहि तरहें मिथिलाक धरतीपुत्र सब अपन गाम ओ घर केर विकास कय रहला अछि ओ अत्यन्त सराहनीय अछि।
उपरोक्त अन्तर्राष्ट्रीय सेमिनारक बाद संध्या 5 बजे सँ बहुचर्चित हास्य उद्घोषक राधे भाइक प्रस्तुति सँ कार्यक्रमक आगाज भेल। कार्यक्रम केर गाड़ी धीमा धीमा अपन रफ्तार पकड़ैत गेल। अहि क्रम में मैथिल सुर सम्राट कुञ्ज बिहारी जी, रामबाबू झा जी, पूनम मिश्रा जी, कुमकुम जी, जुली झा जी, दीपक जी, विकाश झा जी, रश्मि प्रिया जी, दिलीप दरभंगिया जी आ और बहुत रास कलाकार लोकैन अपन प्रस्तुति देलैन। अतेक रास कवि, साहित्यकार, संगीत कलाकार सब केर जमघट देखि मोन प्रफुल्लित भ गेल आ तैं शायद ई महापर्व केँ अंतर्राष्ट्रीय दर्जा प्राप्त अइछ।
संध्या 8 बजे केर पश्चात पद्दमश्री मैथिली स्वर कोकिला शारदा सिन्हा जीक गीत नाद शुरु भेल आ जेना लागल ने अहि स्थल पर कुनो विवाह, मुंडन या उपनयन केर सामूहिक आयोजन सेहो शामिल अइछ। एक सँ एक झूमर, लोकगीत, सोहर आ समदाउन सुनि अपन जीवंत मैथिली संस्कृति जे आब जीर्ण धरोहर जेकाँ बनल जा रहल अछि जेकरा केवल कुनो उपलक्ष्य टा में मात्र यैद करब हम मैथिल उचित बुझैत छी तकरा पुनरावृत्ति प्रदान कय हरेक श्रोताकेँ आत्मचिंतन करबाक लेल मजबूर कय देलक हिनकर सुमधुर गान सब।
राधे भाइक उद्घोषणक भगैत रूप मे प्रस्तुति सब श्रोताक खूब मनोरंजन केलक। ई सब गोटा लेल एकटा अविस्मरणीय प्रकरण बनि गेल। मैथिल केर जाहि कला आ संस्कृति केँ ओ मंच पर राखलैन ओ अपना आप में एकटा अत्यन्त अविष्मरणीय स्मृति रूप मे रहत।
सम्मेलन केर आयोजक महाराष्ट्र मैथिल समाज केर सक्रियता में भऽ रहल छल, जाहि मे किछु त्रुटि सेहो देखल गेल। आयोजक समिति केर कार्यकर्ता लोकैन अपन जिम्मेदारी निभेबा मे कतहु-कतहु कोताही बरैत रहल बुझेलाह। अनुमानित 20 हजार कुर्सी बैसबाक लेल छल जाहि में 10 हजार कुर्सी रिक्त रहल, आयोजन स्थल पर किछु बाहरी नास्ता-पानी केर व्यवस्था रहबाक चाहैत छल, प्रसाधन लेल पुरुष आ महिला वास्ते यथोचित शौचालयक प्रबंधक कमी देखल गेल।
एहि प्रतिष्ठित वार्षिक सम्मेलनक परिकल्पक डा. बैद्यनाथ चौधरी ‘बैजू’ द्वारा आगामी वर्षक आयोजन भारतक राष्ट्रीय राजधानी क्षेत्र (एनसीआर) केर मेगासिटी गुड़गाँव मे करबाक उद्घोषक संग ओहि सम्मेलनक संयोजन हेतु कार्यकारिणी समिति केर गठन कैल गेल। ऐगला वर्ष पुनः 22 -23 दिसंबर 2016 केँ मैथिली अधिकार दिवसपर अन्तर्राष्ट्रीय मैथिली सम्मेलन गुड़गाँव मे कैल जायत। एहि टीम में कमलकांत झा जी, धनञ्जय जी, अनिल जी सन नामी-गिरामी व्यक्तित्व सब पर भार सौंपबाक निर्णय लेल गेल।
बाद बाँकी महाराष्ट्रक प्रशासन, सांसद हितेन्द्र ठाकुर जी, उमेश नाईक संग सम्पूर्ण बहुजन विकास आघाडी पार्टीक सहयोग आ समर्थनक भरपूर प्रशंसा एहि सम्मेलन द्वारा कैल गेल छल। एहि द्विदिवसीय सम्मेलन में दहेज मुक्त मिथिलाक भूमिका सेहो सराहनीय छल, उपस्थित जनसैलाब में हरेक व्यक्ति केर हाथ में DMM केर अपील पत्रिका जे दहेज खत्म करैक लेल एकटा आह्वाहन छल ओ चमचमाईत देखल गेल। चहूँ ओर DMM- दहेज मुक्त मिथिला छायल छल।
मिथिलाक नवगठित सहयोगक संकल्पित संस्था जेकर नाम अछि मैथिली सेवा संस्थान, तेकर कार्यकर्त्ता लोकैन सेहो अपन-अपन अपील पत्र बांटलैन जे सराहनीय कदम केर रूप मे लोकमानस मे स्थान बनौलक।
एहि अवसर पर प्रकाशित स्मारिकाक विमोचन कैल गेल जाहि में दहेज मुक्त मिथिलाक एकटा पन्ना में अपील सेहो छपल अछि। हजारों-हजार दर्शक सँ भरल स्टेडियम सँ लोक अन्तिम क्षण तक एहि कार्यक्रमक आनन्द लैत गाम-घर आ मिथिला सँ दूर महानगरीय मिथिलामे आकंठ डूबल देखेला।


text:
हरिद्वार
हरिद्वार भारतक उत्तराखण्ड राज्यमे अवस्थित अछि । ई ठाम हिन्दू धर्मावलम्बीसभक लेल बहुत प्रसिद्व मानल जाइत अछि । हिन्दू धर्मावलम्बीसभक पवित्र पावनि गंगा नदी हरिद्वारमे अवस्थित अछि । अही ठाम प्रत्येक १२ बर्षमे कुम्भ मेला लागैत अछि । मनसा देवी, चण्डी देवी ,दक्ष प्रजापति मन्दिर लगायत छोट बड़का हजारौके संख्यामे मन्दिर अछि । साँझक समय गंगा आरती बहुत मन मोहक होएत अछि । ऋषिकेश, देहरादून , मन्सुरी, बद्रीनाथ, केदारनाथ, गङ्गोत्री, यमनोत्री जेवाक लेल लग परैत अछि।
हरिद्वारको इतिहास तथा वर्तमान[सम्पादन करी]
हरिद्वारक नामसँ ई "हरि" (भगवान)क "द्वार" छी । पवित्र पावनी गंगा नदी हिमालयसँ उद्धव भऽ हरिद्वारमे प्रवेश करैक कारण एकरा "गंगाद्वार" सेहो कहल जाएत अछि ।[२] हिन्दू धर्मक सब ग्रन्थसभमे हरिद्वारक वर्णन कएल गेल पवैत अछि। हरिद्वारक दर्शन मात्र स्वर्गक द्वार खुलैत अछि । एहि कारण ई ठाउँक नाम "स्वर्गद्वार" सेहो रहल अछि ।[३] हरिद्वार सप्तपुरीसभमे एक छी ।[४] कुम्भ मेला लागेके कारण ई ठाउँके "कुम्भनगरी" सेहो कहै चिनैत अछी।
प्रकृति प्रेमिसभकलेल हरिद्वार स्वर्ग जहिना सुन्दर अछी । हरिद्वार हिन्दू संस्कृति आ सभ्यताक एक बहुरूपदर्शक प्रस्तुत करैत अछी । एकर उल्लेख पौराणिक कथासभमे कपिलस्थान, गंगाद्वार तथा मायापुरीक नामसँ सेहो कएल गेल अछी। ई चार धाम यात्राक लेल प्रवेशद्वार सेहो छी (उत्तराखंडक चार धाम अछी:- बद्रीनाथ, केदारनाथ, गंगोत्री र यमुनोत्री), तहिकरण भगवान शिवक अनुयायी आ भगवान विष्णुक अनुयायी एकरा क्रमशः हरद्वार तथा हरिद्वारक नाम पुकारैत अछी । हर यानी शिव आ हरि यानी विष्णु छी ।


text:
ब्रिटिश भारतक प्रेसिडेन्सी आ प्रान्तसभ
भारतक प्रान्त, पहिने गुलाम भारतक प्रेसिडेन्सी आ एहो सँ पहिने प्रेसिडेन्सी कसबासभ, भारतीय उपमहाद्वीपमे ब्रिटिश शासनक समयमे प्रशासनिक प्रभाग छल। सामूहिक रूप सँ एकरा ब्रिटिश भारत कहल जाएत छल। एक या अन्य रूपमे एकर अस्तित्व सन् १६१२ सँ सन् १९४७ धरि कायम रहल छल, पारम्परिक रूप सँ ई तीन ऐतिहासिक कालमे विभाजित रहल छल:
- सन् १६१२ सँ सन् १७५७ कऽ समयमे इस्ट इन्डिया कम्पनीद्वारा मुगल सम्राटसभ या स्थानीय शासकसभक सहमति सँ बहुतेक स्थानसभ पर मुख्यतया तटीय भारतमे कारखानासभ (व्यापारिक केन्द्र) कऽ स्थापना केनए छल। एकर प्रतिद्वन्दीसभमे पोर्चुगल, डेनमार्क, नेदरल्याण्ड आ फ्रान्सक व्यापारिक कम्पनीसभ छल। १८हम् शताब्दीक मध्यधरि तीन प्रेसिडेन्सी कस्बा: मद्रास, बम्बे आ कलकत्ता आकारमे पैग भऽ चुकल छल।
- भारतमे सन् १७५७ सँ सन् १८५८ कऽ मध्य कम्पनी राजक समय, कम्पनी अस्थिरे अस्थिरे भारतक बृहत हिस्सासभ पर अपन सम्प्रभुता प्राप्त केनए चलि गेल जकरा तखन प्रेसिडेन्सी कहल जाएत छल। ओना तँ ई क्षेत्रसभ ब्रिटिश सरकारक निगरानी तहत अबैत चलि गेल आ धीरे-धीरे एहि स्थानक स्थानीय वासीसभ अपन व्यापारिक विशेषाधिकारसभ गुमाबैत चलि गेल जबकि ब्रिटिश साम्राज्यक एहि क्षेत्रसभक उपर दखल बढ़ैत चलि गेल।
- १८५७ कऽ भारतीय विद्रोहक बाद, कम्पनीक शेष शक्तिसभकेँ ब्रिटिश साम्राज्यमे स्थानान्तरित करि देल गेल। नव ब्रिटिश राज (१८५८-१९४७) मे, सार्वभौमिकतामे किछ नव क्षेत्रसभ जेना उपरी बर्मा धरि बढ़ाए देल गेल। हालांकि, आब ई प्रेसिडेन्सी निर्विवाद रूप सँ प्रान्त मे विभाजित भऽ गेल छल।[१]
ब्रिटिश भारत (१७९३-१९४७)[सम्पादन करी]
सन्दर्भ सामग्रीसभ[सम्पादन करी]
- ↑ Imperial Gazetteer of India vol. IV 1908, p. 5 Quote: "The history of British India falls ... into three periods. From the beginning of the 17th to the middle of the 18th century, the East India Company is a trading corporation, existing on the sufferance of the native powers, and in rivalry with the merchant companies of Holland and France. During the next century the Company acquires and consolidates its dominion, shares its sovereignty in increasing proportions with the Crown, and gradually loses its mercantile privileges and functions. After the Mutiny of 1857, the remaining powers of the Company are transferred to the Crown ..." (p. 5)


text:
रक्तदान क' महादान कहल जाइत अछि। अपने के ज्ञात हुवे कि कुनु भी देश के सिर्फ 1 प्रतिशत आबादीयो यदि रक्दान करे तँ ओहि देश म' खून सँ जुड़ल सभ मांग पूरा कायल जे सकैत अछि। मुदा अफसोसक बात इ जे अप्पन देश भारत म' एहेन नै होइत अछि। भारत म' हर बरख करीब 1 करोड़ 20 लाख ब्लड यूनिट्स केर जरूरत पड़ैत छैक। एहि आंकड़ा म' बीमारि दुर्घटना सहित खून केर हर ज़रूरत शामिल अछि। जखन की भारत म' हर बरख सिर्फ 90 लाख यूनिट्स खून उपलब्ध भ पाबैत अछि। यानी करीब 30 लाख लोग के वक्त पर खून नै भेट पाबैत छैन्ह। अपने के बता दी कि एक यूनिट खून के मतलब 450 मिलीलीटर खून होइत अछि।
- भारत म' 1 लाख सँ बेसी थैलिसिमिया केर मरीज़ अछि जिनका सभ के बेर - बेर Blood Transfusion केर जरूरत परैत छैन्ह।
- भारत म' हर बरख 10 हज़ार बच्चा थैलिसिमिया जेहेन बीमारीक संग जन्म लैत अछि आर एहि म' सँ बहुत बच्चा क' वक्त पर खून नै भेट पाबैत अछि।
- भारत म' प्रति 100 सिर्फ 8 लोग टा अप्पन इच्छा सँ रक्तदान करैत छैथ।
- भारत म' करीब 48 जिला ऐहेन अछि जाहि ठाम Blood Transfusion केर कुनु सुविधा उपलब्ध नै अछि।
- सगर दुनिया म' 60 देश एहेन अछि जाहि ठाम 100 फीसदी लोग रक्तदान अप्पन इच्छा सँ करैत छैथ।
- रक्तदान क' महादान कहल गेल अछि इ ऐहेन परोपकार छी जे अपना आप म' बहुत सम्मान सँ जुड़ल अछि।
- अगर अपनहु रक्तदान करे चाहैत छी मुदा कुनु वजह सँ डरैत छी तेँ अपने क' बता दी रक्तदान एक सुरक्षित प्रक्रिया छी जाहि सँ रक्तदान करनिहार क' कुनु तरहक नुकसान नै होइत अछि।
- 18 सँ 65 बरखक उमर के कियो भी स्वस्थ आदमी रक्तदान क' सकैत छैथ।
- हर स्वस्थ आदमी हर 4 महीना में रक्तदान क' सकैत छैथ।
यदि अपने रक्त दान करे चाहैत छी तँ इ महान काज बिना कुनु झिझक के क' सकैत छी, अपनेक खून किनको जान बचा सकैत अछि, ताहि लेल रक्तदान क' महादान बुझी एकरा अप्पन जिनगी केर एक हिस्सा बनबि से निहोरा अछि।
_जितमोहन झा (जितू)


text:
नर्गोना पैलेस : भारतक' पहिल भूकंपरोधी भवन मिथिला मऽ
1934क भूकंप मऽ सम्पूर्ण मिथिला सहित भारतक औ नेपालक आन क्षेत्र सबम बड़ जान-माल सबक हानि भेल छल | दरभंगा ज़िला जे की उत्तर बिहारक सबसौ पुरान शहर औ दरभंगा महाराज केर राजधानी छल, सेहो अहि प्रचंड भूकंप मऽ लगभग नास भऽ गेल।
राज-दरभंगा केर भव्य भवन , मंदिर , औ गाँव सबके बड़ क्षति भेल जहिम "मोती-महल" पूरा ध्वस्त भऽ गेल, "आनन्द-बाग़ पैलेस" औ "राम-बाग़ पैलेस" कऽ बर क्षति भेल औ अहि दुनु भवन के फेर सौं भूकंपक' बाद बनाऔल गेल।
1934 क़े भूकंप कऽ बाद औ ओक्कर प्रचंड परिणाम देखैत दरभंगा महाराज कामेश्वर सिंह विचार केलैत जे आब जेतेक भवन बनाऔल जैत से सब भूकंपरोधी तकनीकी अधार पऽ बनत।
"नर्गोना पैलेस" जेकी राज-दरभंगा के काल मऽ अंतिम भवन बनाऔल गेल छल से ओहि काल मे उपलब्ध भूकंपरोधी-तकनीक के अधार पऽ बनल छल| ई भवन संभवतः भारतक पहिल भूकंपरोधी भवन अछि।
नर्गोना पैलेस मऽ बहुत सुन्नर बाग़-बगीचा सब बनल अछि औ चारू दिसं सौ विभिन्न तरह कऽ फल-फूल के गाछ-वृक्ष सब लागल अछि| ई भवन जेकि राज-दरभंगा के मुख्य:कार्यालय होये छल से 1972 मऽ बिहार सरकार कऽ विश्वविद्यालयक स्थापना कऽ लेल दान मऽ दऽ देल गेल| आई "ललित नारायण मिथिला विश्वविद्यालय" अहि नर्गोना भवन से संचालित होयेत् अछि।
अहि ब्लॉगपोस्ट मे आई बस एतबा । बीइंग मैथिल के ब्लॉगपोस्ट्स सब अगर अहाँ सबके नीक लागे यऽ तह आग्रह जे बेसी से बेसी ब्लॉग्स सबके लाईक आर साझा करू संगहि बीइंग मैथिल के फॉलो करनाई नहि बिसरब।
धन्यवाद!!
टीम #BeingMaithil


text:
Videha Archive of Maithili Children Literature विदेह मैथिली शिशु, बाल आ किशोर साहित्यक आर्काइव (पूर्णतः अव्यवसायिक उद्देश्य आ मात्र एकेडमिक प्रयोग लेल) सभ पोथी पी.डी.एफ. डाउनलोड लेल क्रमानुसार नीचाँक लिंक सभपर उपलब्ध अछि। All the books are available for pdf download at the respective links below
.................
कथा बौद्ध सिद्ध मेहथपा (बाल साहित्य) मेंहथमे भेल ८२ म सगर राति दीप जरयमे पठित कथा सभक संकलन
नेना भुटकाकेँ रातिमे सुनेबा लेल किछु लोककथा
भोला लाल दास (आर्काइव डॊट कॊम)
डॉ. रमानन्द झा 'रमण' (सौजन्य- रमानन्द झा "रमण")
योगेन्द्र पाठक "वियोगी" (सौजन्य- योगेन्द्र पाठक "वियोगी")
रोबोट (अनूदित साइंस-फिक्शन नाटक)
रामलोचन ठाकुर (सौजन्य- रामलोचन ठाकुर)
कीर्तिनाथ झा (सौजन्य- कीर्तिनाथ झा)
जगदीश चन्द्र ठाकुर "अनिल" (सौजन्य- जगदीश चन्द्र ठाकुर "अनिल")
मुन्नाजी
तीन टा बाल नाटक (मैथिली बाल साहित्य)
खुरलुच्ची (मैथिली बाल कविता- बाल साहित्य)
देवांशु वत्स
नताशा -मैथिली बाल चित्रशृंखला (कौमिक्स)
जगदानन्द झा "मनु" (सौजन्य- जगदानन्द झा "मनु")
चोनहा- (बाल उपन्यास)
जगदीश प्रसाद मण्डल
तरेगन (बाल प्रेरक विहनि कथा संग्रह)
बृषेश चन्द्र लाल (सौजन्य- बृषेश चन्द्र लाल)
डॉ. शशिधर कुमर
उड़ि ने सकी पर चिड़ै छी हम (भाग १-२) (पृ. १०५४-१०९५)
खिस्सा अण्टार्कटिका केर (पृ. १०५४-१०९५)
सचित्र बाल कविता (पृ. ७४७-८३४)
सचित्र बाल कविता (पृ. १४६८-१८५१)
डॉ शशिधर कुमर आ सुप्रिया बेबी कुमारी
कनकमणि दीक्षित (मूल नेपालीसँ मैथिली अनुवाद रूपा धीरू आ धीरेन्द्र प्रेमर्षि, बाल साहित्य) (सौजन्य- धीरेन्द्र प्रेमर्षि)
अणिमा सिंह (सौजन्य- नचिकेता)
प्रीति ठाकुर
गोनू झा आ आन मैथिली चित्रकथा -पहिल मैथिली चित्रकथा (बाल साहित्य)
मैथिली चित्रकथा (बाल साहित्य)
मिथिलाक लोकदेवता (बाल साहित्य)
विद्यापतिक पुरुष परीक्षा (बाल साहित्य)
ए बी सी डी- प्रकृति अक्षर पोथी (अनुवाद- बाल चित्रकथा)
सभ खाइत अछि (अनुवाद- बाल चित्रकथा)
बो म्याउ बाह (अनुवाद- बाल चित्रकथा)
(०६) छोट आ पैघ (अनुवाद- बाल चित्रकथा)
(०७) माल-जाल आ जानवर दिस देखू (अनुवाद- बाल चित्रकथा)
(१७) हमर परिवार (अनुवाद- बाल चित्रकथा)
पोथी १३: १...२...३... (अनुवाद- बाल चित्रकथा)
बाजाक अबाज (अनुवाद- बाल चित्रकथा)
नीतू कुमारी
मैथिली चित्रकथा ( बाल साहित्य)
नीता झा (सौजन्य- नीता झा)
बिलाइ मौसी (बाल लघुकथा संग्रह)
किरण चौधरी (अनूदित सचित्र मैथिली
बाल कथा)
पिसी संग हम
हमर बाल-वाड़ी
आर्या कॉकपिट मे
दीपा करमाकर- सही संतुलन मे
जंगल मे अहाँक स्वागत अछि
व्हेल छथि आकाश मे
भैया के मुस्कान के चोरौलक
बीज संचयक
अचंभित करय "फिबोनाची"
शौचालयक खिस्सा
लाल बरसाती
गुल्लीक जादुई पेटी
समीराक विकठ भोजन
विवाह मे जाई छी
प्रियंका झा (अनूदित सचित्र मैथिली बाल कथा)
रश्मि प्रिया (अनूदित सचित्र मैथिली बाल कथा)
सुनीता ठाकुर (अनूदित सचित्र मैथिली बाल कथा)
नीलिमा चौधरी (अनूदित सचित्र मैथिली बाल कथा)
स्वास्तिका ठाकुर (अनूदित सचित्र मैथिली बाल कथा)
तूलिका (अनूदित सचित्र मैथिली बाल कथा)
मधूलिका मिश्र (अनूदित सचित्र मैथिली बाल कथा)
गजेन्द्र ठाकुर
बाल साहित्य (मूल)- गजेन्द्र ठाकुर
बाल मण्डली/ किशोर जगत (बाल नाटक, लघुकथा, कविता आदि)
अक्षरमुष्टिका (बाल-लघुकथा संग्रह)
भऽ जाएब छू(मैथिलीक २०१२ मे प्रकाशित पहिल क्लाइमेट-फिक्शन प्ले- Maithili's first climate-fiction play originally published in 2012)
बाल साहित्य (अनुवाद- द्विभाषिक- मैथिली-अंग्रेजी)- गजेन्द्र ठाकुर
की अहाँ ऐ चिड़ै सभकेँ देखने छी?
भारतोल्लक राजकुमारी (बिनु शब्दक)
बचिया जे अपन हँसी नै रोकि सकैत छलि
विदेह मैथिली-अंग्रेजी टॉकिंग रीड-अलाउड ऑडियो बुक
https://bloomlibrary.org/player/Wcf6zr5CoF
(मसाई केर परिवर्तनकारी रेबेका)
https://bloomlibrary.org/player/p3sHdYBgiT (चलू हम तँ ठीक छी ने!)
https://bloomlibrary.org/player/f19pSdhGMo (एकटा नीक दिन)
https://bloomlibrary.org/player/b2l5wesxCp
(घर सभ)
https://bloomlibrary.org/player/dAzC0Fubt7 (की अहाँ ऐ चिड़ै सभकेँ देखने छी?)
गजेन्द्र ठाकुर (सम्पादन)
विदेह मैथिली शिशु उत्सव [विदेह सदेह ९]
गजेन्द्र ठाकुर, नागेन्द्र कुमार झा आ पञ्जीकार विद्यानन्द झा (सम्पादन)
English-Maithili Computer Dictionary
डॉ. ललिता झा (सौजन्य- ललिता झा)
मैथिलीक भोजन सम्बन्धी शब्दावली
गोविंद झा ((IGNCA Site आर्काइव)
रामदेव झा (सौजन्य- शंकरदेव झा)
................
किछु मैथिली पोथी डाउनलोड साइट (ओपन सोर्स)
Videha Maithili eBooks/ eJournals/ Video Archive
IGNCA-ASI (search keyword Mithila)
History of Navya-Nyaya in Mithila
Studies in Jainism and Buddism in Mithila
Mithila in the Age of Vidyapati
Temple Survey Project ASI- English आ Hindi
दर्शनीय मिथिला (मैथिली साहित्य संस्थान लिंक)
Brochure 1 (मैथिली साहित्य संस्थान लिंक)
Brochure 2 (मैथिली साहित्य संस्थान लिंक)
Brochure 3 (मैथिली साहित्य संस्थान लिंक)
.................
विदेह सम्मान: सम्मान-सूची (समानान्तर साहित्य अकादेमी, समानान्तर ललित कला अकादेमी आ समानान्तर संगीत-नाटक अकादेमी सम्मान/ पुरस्कार नामसँ विख्यात)
................
मैथिलीक वर्तनी
१
मैथिलीक वर्तनी- विदेह मैथिली मानक भाषा आ मैथिली भाषा सम्पादन पाठ्यक्रम
२
मैथिलीक वर्तनीमे पर्याप्त विविधता अछि। मुदा प्रश्नपत्र देखला उत्तर एकर वर्तनी इग्नू BMAF001 सँ प्रेरित बुझाइत अछि, से एकर एकरा एक उखड़ाहामे उनटा-पुनटा दियौ, ततबे धरि पर्याप्त अछि। यू.पी.एस.सी. क मैथिली (कम्पलसरी) पेपर लेल सेहो ई पर्याप्त अछि, से जे विद्यार्थी मैथिली (कम्पलसरी) पेपर लेने छथि से एकर एकटा आर फास्ट-रीडिंग दोसर-उखड़ाहामे करथि|
IGNOU इग्नू BMAF-001
अपन मंतव्य editorial.staff.videha@gmail.com पर पठाउ।


text:
दिल्ली, मिथिला मिरर-राहुल कुमार रायः 9 अगस्त 2015 के जयपुर मे अखिल भारतीय स्वर्णकार विचार मंच राष्ट्रीय बैसार राखल गेल छल जाहिमे समस्त स्वर्णकार के एक सूत्र मे बांधवाक प्रयास पर बल देल गेल। बैसारक मे एहि समस्त बिंदु पर विचार कायल गेल जेना-देश भरि के समस्त संस्था वा समिति के बीच आपसी समंन्वय स्थापित केनाइ, दहेज प्रथा सन सामाजिक कुरीति के दुर करबा दिस उचित कदम, शिक्षाक क्षेत्र मे स्वर्णकार सामाजक छात्र के प्रोत्साहन केनाइ, आइपीसी के धारा 411 एवं 412 पर चिंतन, समाज के स्थानीय समिति सभ के कार्यशील केनाइ आ समस्त स्वर्णकार बंधु के नामक संग सोनी जोड़बाक पर विचार आदि पर विस्तार सं चर्चा कयल गेल।
एहि कार्यक्रम मे देशक विभिन्न प्रांत सं स्वर्णकार लोकनिक जुटान भेल छल जाहिमे बिहार सं स्वर्णिम कुमार, धर्मराज प्रसाद वर्मा, पंजाब सं विरेंद्र सोनी, आइएएस,ओएसडी विरेन्द्र वर्मा, मुख्यमंत्री राजस्थान शामिल छलाह। संस्थाक राष्ट्रीय अध्यक्षक बनवारी सोनी, उपाध्यक्ष जितेंद्र सोनी, महासचिव, अंकित सोनी, नरेन्द्र सोनी आदि लोकनिक दिन-राति के मेहनत सं कार्यक्रमक आयोजन भेल आ सफल सेहो रहल।


text: दरभंगा । मिथिला क्षेत्रीय बिजली बोर्ड क प्रबंधक जेएन तिवारी कहला अछि जे बिहार में बिजली संकट अगिला किछु साल धरि बनल रहत, मुदा 2013 क बाद बिजली संकट बिहार लेल एकटा इतिहास भ जाएत। तिवारी बिजली संकट पर इसमाद स खास चर्चा मे कहलाह जे बिहारक मे एखन बिजलीक आपूर्ति मांग स काफी कम अछि, जेकर तत्काल कोनो निराकरण संभव नहि अछि। केंद्रीय पुल स सेहो बिहार कए कम बिजली भेट रहल अछि, जखन कि बिहार कए नेपाल आ रेलवे क संग आवश्यक सेवा लेल बिजली कए पहिने बचा कए रखबा लेल कहल गेल अछि। एहन मे कोनो शहर कए 15 घंटा स बेसी आपूर्ति करब बोर्ड लेल संभव नहि अछि। तिवारी कहला जे दरभंगाक हालात आन शहर स खराब नहि अछि। बिहार कए जखन 800 मेगावाट बिजली भेटैत अछि त एहि शहर कए 3 स 4 मेगावाट बिजलीक आपूर्ति भ जाइत अछि। एहि स पूरा शहर कए बिजली देब संभव नहि अछि। हमरा दरभगा लेल कम स कम 20 मेगावाट बिजली चाही तखने हम पूरा शहर कए बिजली मुहैया करा सकैत छी। एहि विकट समस्या क निराकरणक सवाल पर ओ कहला जे बिहार मे बिजलीक कमी स निपटबा मे एहन समय लागत। ताबत धरि बोर्ड स्वीच कए तेज करबा क प्रयास मे जुटल अछि जाहि स लोक कए बिजली कम अतराल पर कम समय लेल भेट सकए। स्वीच धीमा रहलाह स 24 घंटा मे कोनो खास समय पर दू स तीन घंटा बिजली अबैत अछि जाहि स लोड बड भ जाइत अछि आ लाइन बाधित भ जाइत अछि। एहि समस्या स निपटबा लेल बोर्ड स्वीच तेज करबाक प्रयास कए रहल अछि जाहि स हर एक घंटा या दू घंटा पर एक या आधा घंटा लेल बिजलीक आपूर्ति संभव भ सकए। ओना एहि प्रणाली कए तेज करबा स स्वीच खराब हेबाक आशंका बनल रहत, मुदा एकर बावजूद एहि संकट स निपटबा लेल इ आखरी रास्ता अछि।


text:
विन्देश्वर ठाकुर, दोहा, कतार। अक्टुबर १५, २०१५. मैथिली जिन्दाबाद!!
सिनुरजोडा -४ धनुषा, कार्तिक २८ गते ‘रविन्द्र उदासी’ केर रिपोर्टः
प्रवासी मिथिला समाज – कतार द्वारा पुन: मधेस आन्दोलन केर शहिद परिवारकेँ रू ५१००० सहयोग कैल गेल अछि।
मधेश आन्दोलनक क्रममे सहादत प्राप्त केनिहार सिनुरजोडा -४ धनुषा, टोल अरेरबा निवासी सहिद दिलीप यादवक पीडित परिवार लेल कार्तिक २८ गते (नोभेम्बर १४ तारिक २०१५ शनि दिन) प्रवासी मिथिला समाज कल्याण दोहा/कतारद्वारा ५१,००० ने.रु.सहयोग प्रदान कएल गेल ।
संस्थाक प्रतिनिधि रवीन्द्र उदासी जी, छुट्टीमे नेपाल गेलाक करणे सहिद परिवारकेर घरहि मे जाय ओतुका गाम-समाजक लोक एवं नागरिक समाजकेर उपस्थिति मे शहीद दिलीप यादव केर पिता रामनरेश यादव जी केँ उपरोक्त राहत प्रदान केलनि अछि ।
ज्ञातव्य अछि जे कतारमे रहल मैथिल/मधेशी सबसँ ५/१० रियाल स्वेच्छिक चन्दा संकलन करैत एहि संस्था द्वारा विभिन्न शहीद-पीडित परिवारकेँ आर्थिक सहयोग करैत आयल अछि । एहि सँ पहिनहुं सप्तरी भारदह केर शहीद राजीव राउत आर गौरकेर शहीद राजकिशोर ठाकुर केर पीडित परिवार लेल क्रमश: १,११,१११ आ ६६,००० ने.रु.पठाओल गेल छल। तहिना पछिला सप्ताह मात्र महोत्तरी जिल्लाक बखरी निवासी सहिद ‘अमीत कापड’ परिवारकेँ ने. रु ५१००० राहत प्रदान केने छल ।
प्रवासमे रहिति अपन काजक संग-संग सामाजिक-सामुदायिक-जिम्मेवारी निर्वाह करबाक अत्यन्त प्रेरणास्पद कार्य एहि संस्था प्रति समर्पित युवा सब मे – मनिष राय, रवीन्द्र उदासी, बलराम यादव, अब्दुल रजाक, बेचन महतो, राजेश साह, असरफ राइन, विन्देश्वर ठाकुर, प्रणव झा, विजय यादव, राम उदगार यादव सहित अनेकानेक आरो युवा सब आगाँ रहल छथि ।
उपरोक्त योगदान प्रदान समारोह मे समाजक अगुआ सज्जन बुजुर्ग लोकनिक संग पीडित परिवार द्वारा सहयोगी संस्थाक सराहना आर आशीर्वचन देलनि। वास्तव मे एहेन भावनात्मक सहयोग कोनो निजी संस्था द्वारा अपन समाज व समुदाय लेल करब कम पैघ बात नहि थीक, ई समस्त मिथिलापुत्र लोकनि महान् कार्य कय रहला अछि, एकटा नव इतिहास बना रहला अछि। मैथिली जिन्दाबाद केर संपादक प्रवीण नारायण चौधरी अपन भावना रखैत आरो सहयोगी संस्था सब सँ अपना-अपना ढंग सँ सहयोग करैत कोनो उजड़ल परिवार केँ समेटय लेल अपील केलनि अछि।


text:
दिल्ली। जुलाई २३, २०१५. मैथिली जिन्दाबाद!!
देखू मैथिल मिथिलानी केर कत बदतर अछि हाल, कि आइ धरि पिछड़ल छथि संसार!! – ई मैथिली मेलोडी गीत तर्ज ‘देख तेरे संसार की हालत क्या हो गई भगवान्, के कितना बदल गया इन्सान’ केर तर्ज पर कतहु-कतहु सुनल जाइत छल। वास्तव मे आइयो सबसँ अधिक पिछड़ापण मैथिल महिला मे भेटैत अछि। गाम मे एखनहु ९०% महिला असाक्षर आ मात्र घरक कामकाज धरि सीमित छथि। किछु महिला मे घर-गृहस्थी प्रति पूर्ण जिम्मेवारी रहैत छन्हि, मुदा नवका पीढी मे पारंपरिक घरेलू पेशा आदि सँ कम आकर्षण आ दोसर दिशि कोनो खास उपलब्धिमूलक शिक्षा अर्जन नहि कय सकबाक कारण चिन्ताजनक अवस्था बनल अछि।
लेकिन आयोजक मैथिली साहित्य महासभाक संस्थापक संजीब सिन्हा आ एहि स्थापना मे संग ठाढ अनेकानेक एक्जिक्युटिव अफिसर रैंक केर स्वाबलंबी मैथिल अभियानी लोकनि दिल्ली मे दृश्य बदलबाक लेल एहि विषय ‘मिथिलाक नारी – नहि छथि बेचारी’ पर एक सुप्रसिद्ध आ शक्तिशाली मिथिलानी पद्मश्री डा. उषा किरण खान केर व्याख्यानमाला राखि लगभग ३०० केर आसपास मैथिल महिला एवं पुरुषक भागीदारी पर जोर दैत आयोजन कय रहल छथि। आब १ सँ १० धरिक काउन्टडाउन काल्हि सँ चालू भऽ जायत आ तैयारीक अधिकांश भार सह-संस्थापक अमरनाथ जी असगरे उठौने छथि, मुदा सब कियो मिलिकय आर्थिक भार संवहन लेल स्वैच्छिक योगदान संकलन कय रहल छी, ई जानकारी संजीव सिन्हा करौलनि। तहिना आमंत्रण पत्रक खूबसुरत डिजाइन सँ लैत कार्यक्रम स्थल केर इन्टेरियर डेकोरेशन्स आदि पर अमरनाथ जी समान दिग्गज इवेन्ट मैनेजमेन्ट किंग कय रहला अछि सेहो जानकारी आयोजन समिति सँ भेटल।
एहेन भव्यताक संग आयोजित होमयवला ई व्याख्यानमाला सँ जरुर करोड़ों मैथिलानी मे नव उर्जाक संचरण होयत आ डा. खान केर देल व्याख्यानक संपूर्ण विडियो द्वारा सेहो प्रेरणाक संचरण हेतु यूट्युब पर डाउनलोड कैल जायत। कार्यक्रम केँ लाइव-स्ट्रीमिंग द्वारा प्रदर्शन करबाक लेल समुचित व्यवस्था कैल जा रहल अछि। आयोजन समिति एहि सब जानकारीक संग एहि कार्यक्रम मे अधिक सँ अधिक सहभागिता लेल अपील केलक अछि।


text:
शेख जाइद भव्य मस्जिद
शेख जाइद भव्य मस्जिद (अरबी: جامع الشيخ زايد الكبير), संयुक्त अरब इमिरेट्सक राजधानी शहर अबु धाबीमे स्थित अछि[१] आ देशमे उपासनाक लेल प्रमुख साइट मानैत अछि । मस्जिदक डिजाइन यूसुफ अब्देलकी नामक एक सिरियन वास्तुकार द्वारा कएल गेल अछि ।[२]
परियोजना संयुक्त अरब इमिरेट्स (यूएई) मे , इस्लामी संसारक सांस्कृतिक विविधताक वास्तुकला आ कलाक ऐतिहासिक आ आधुनिक मूल्यसभसंग एकजुट करै चाहैत शेख जायद बिन सुल्तान अल नाहयानक शुभ अध्यक्षतामे शुरू केने छल ।[३] मस्जिद १९९६ सँ २००७ तक निर्माण कएल गेल छल । ई संयुक्त अरब इमिरेट्सक सबसँ पैग मस्जिद छी । मस्जिद परिसर लगभग १२ हेक्टरक क्षेत्रफलमे फैलल अछि । पूर्वोत्तर धरहरामे स्थित पुस्तकालयमे इस्लामिक विषयसंग सम्बन्धी प्राचीनकालिन पुस्तकसभ राखने अछि । २०० वर्ष अगा देखिल कुछ दुर्लभ कला आ सिक्कासभ सेहो राखने अछि । ईदक समयमे ई ४१,००० सँ बसी व्यक्तिसभ द्वारा एकै समयमे भ्रमण करै सकैत अछि ।[१] इस्लामिक संसार आ संयुक्त अरब इमिरेट्सक विविधताक प्रतिबिम्बमे , अरबी, अंग्रेजी, फ्रान्सेली, इटालियन, स्पेनिश, जर्मनी आ कोरियाली भाषासभमे समावेश कएल व्यापक सामग्रीसभ समावेश अछि । दुई वर्षक दौडानमे एहि शहरके ट्रिपएड्भाइसर द्वारा विश्वक दोसर मनपरल ठाँउ कहै चिन्ह लगाने छल ।[४]
डिजाइन[सम्पादन करी]
शेख जाइद भव्य मस्जिदक डिजाइन आ निर्माण "एकताबद्ध" रूपमे बहुत देशसभ भारत, इटाली, जर्मनी, मिश्र, टर्की मोरक्को, पाकिस्तान, मलेशिया, ईरान, चीन, बेलायत, न्युजिल्यान्ड, गणतन्त्र म्यासेडोनिया आ संयुक्त अरब इमिरेट्स क कारीगरसभ आ सामग्रिसभक उपयोग करै राखने अछि । ३,००० सँ बढी कार्यकर्ता आ ३८ प्रसिद्ध करार कम्पनीसभसँ मस्जिदक निर्माणमे भाग लेने छल । सिङ्गमरमर ढुङ्गा, सुन, रत्न, क्रिस्टल सहित लाम्बा समय सम्म चलने प्राकृतिक सामाग्रीसभ एकर अधिकांश डिजाइन आ निर्माणक लेल चुनिएल छल । सिरेमिक एस ई इटालियन कम्पनी इम्प्रेगिलो द्वारा बनाएल अछि ।
आयाम आ तथ्याङ्क[सम्पादन करी]
मस्जिद ४०,००० सँ बेसी उपासकसभके समायोजन करै सकैत पर्याप्त क्षमता अछि, जबकि मुख्य प्रार्थना हलमे ७,००० सँ बेसी अटावैत अछि । दुई छोट प्रार्थना हलमे प्रत्येक कक्षमे १५०० क क्षमताक रहल अछी । जहिमध्ये एक कक्ष स्त्रीक प्रार्थनाक लेल अछि ।[१]
प्रमुख वास्तु विशेषता[सम्पादन करी]
शेख जाइद भव्य मस्जिद सँग बहुत विशेष आ अद्वितीय तत्वसभ अछि: मुख्य प्रार्थना कक्षक गलैँचा, ईरानक गलैँचा कम्पनी द्वारा बनाईएल संसारक सबसँ पैग गलैँचा आ ईरानी कलाकार अली खालीकि द्वारा डिजाइन केने मानैत अछि । ई गलैँचा ५,६२७ मी२ (६०,५७० वर्ग फिट) क आकारमे अछि, लगभग १,२००-१,३०० गलैँचासभ जोड बनाने छल ।
सन्दर्भ सामग्रीसभ[सम्पादन करी]
- ↑ १.० १.१ १.२ "अबु धाबीमा शेख जाइद मस्जिद", www.szgmc.ae।
- ↑ "यूसुफ अब्देलकी | आर्कीयात्रा", www.architravel.com, अन्तिम पहुँच ५ नोभेम्बर २०१७।
- ↑ "शेख जाइद मस्जिद, अबु धाबी", संसारको आश्चर्य।
- ↑ द राष्ट्रिय दैनिक संवाददाता (२७ मई २०१७), "शेख जाइद मस्जिद विश्वक दोसर मनपरल स्थानमे परै सफल | द राष्ट्रिय दैनिक", अन्तिम पहुँच २८ मई २०१७।
बाह्य जडीसभ[सम्पादन करी]
- शेख जाइद भव्य मस्जिदको आधिकारिक वेबसाइट
- शेख जाइद भव्य मस्जिद
- अबु धाबी पर्यटन प्राधिकरणको आधिकारिक वेबसाइट
- शेख जाइद भव्य मस्जिदको सुन्दरता


text:
बबीता फोगाट
बबीता फोगाट हरियाणा के भिवानी जिला मे रहै वाली २४ वर्षीय भारतीय महिला पहलवान छी। स्कोटलैंड के ग्लास्गो मे आयोजित कमनवेल्थ गेम्स २०१४ मे भारतीय महिला पहलवान बबीता कुमारी ५५ किलोग्राम भार वर्ग मे फ्रीस्टाइल कुश्ती मे कनाडा क महिला पहलवान ब्रितानी लाबेरदूरे पहलवान क हरा करि भारत के लेल स्वर्ण पदक जीतने छल।[४]
सन्दर्भ सामग्रीसभ[सम्पादन करी]
- ↑ "बबीता फोगाट", कमनवेल्थ खेल संघ, अन्तिम पहुँच २२ अप्रैल २०१६।
- ↑ "Indian women win three gold in Commonwealth Wrestling", Zee News, PTI, १९ दिसम्बर २००९, २७ नवम्बर २०१६-कऽ मूल रूप सङ्ग्रहित, अन्तिम पहुँच २७ नवम्बर २०१६।
|dead-url=प्यारामिटर ग्रहण नै केलक (सहायता)
- ↑ "RESULTS - 2011 Championships", commonwealthwrestling.sharepoint.com, Commonwealth Amateur Wrestling Association (CAWA), अन्तिम पहुँच १८ सितम्बर २०१५।
- ↑ योगेश्वर, बबीता दि लेलक गोल्ड, अमर उजाला, नयाँ दिल्ली, ०१ अगस्त २०१४, पृष्ठ १७
नमूना परिक्रम भेटल: आकृति:हिन्द क बेटीसभ/खेल
- सन्दर्भ त्रुटीयुक्त पृष्ठसभ
- टेम्पलेट लूप वाले पेज
- कुश्ती
- भारत के ओलम्पिक खेल पदक विजेता
- भारत के ओलम्पिक कांस्य पदक विजेता
- भारत के ओलम्पिक रजत पदक विजेता
- १९८३ मे जन्मल लोग
- जीवित लोक
- २०१४ कमनवेल्थ खेल मे भारत के स्वर्ण पदक विजेता खिलाडी
- २०१० कमनवेल्थ खेल मे भारत के स्वर्ण पदक विजेता खिलाडी
- भारतीय महिला पहलवान
- २०१६ ओलम्पिक मे भारत के खिलाडी


text:
29 दिसम्बर 2020 । मैथिली जिन्दाबाद!!
मैथिली केर इतिहास में नव आयाम जुड़ल: नेपाल संचारमंत्री गुरुङ
नेपालदेशक प्राचीन आ समृद्ध भाषा मैथिली लेल एक आर महत्वपूर्ण कार्य पूरा भेल अछि। “नेपालीय मैथिली छापा पत्रकारिताको इतिहास” (लेखक- धर्मेन्द्र झा) आ पत्रकार आचारसंहिता क मैथिली अनुवाद (धर्मेन्द्र झा) क आइ सार्वजनिकीकरण कएल गेल । प्रेस काउन्सिल नेपाल द्वारा प्रकाशित एहि दूनु पुस्तकक सार्वजनिकीकरण सञ्चार तथा सूचना प्रविधि मन्त्री पार्वत गुरुङ केलनि । उएह कार्यक्रममे काउन्सिलक अन्य प्रकाशन पत्रकार आचारसंहिताक नेपाल भाषा अनुवाद अा शैली पुस्तिकाक सेहो सार्वजनिकीकरण कएल गेल छलए । मंत्री गुरुङ द्वारा सार्वजनिक कयल एहि पोथी केर सम्बन्ध में मैथिली केर इतिहास में एकटा आरो नव आयाम जुड़बाक बात कहैत भविष्य के सन्तति लेल बहुउपयोगी सिद्ध होयबाक बात सेहो कहल गेल। नेपालदेशक छापा संचारक्षेत्र में मैथिली केर कि इतिहास रहल अछि ताहि पर शोधमूलक आलेख सभक आधार पर ई पुस्तक लिखल जेबाक जनतब स्वयं लेखक धर्मेन्द्र झा कहलनि। मैथिली जिन्दाबाद केर तरफ सँ हार्दिक बधाई! प्रेस काउंसिल केँ धन्यवाद आ आभार। एहि तरहक महत्वपूर्ण प्रकाशन निरन्तरता में रहय, ई आवश्यक अछि।
हरि हर!!


text:
काठमांडू. विद्यापति स्मृति दिवस पर नेपाल सरकार द्वारा गठित विद्यापति पुरस्कार कोष केर अंतर्गत पुरस्कारक घोषणा कयलक. प्रसिद्ध मैथिली साहित्यकार राम भरोस कापड़ि 'भ्रमर' कें विद्यापति मैथिली भाषा साहित्यकार पुरस्कार देल जयबाक घोषणा भेल अछि. भ्रमर कें सरकार दिस सं दू लाख टाका पुरस्कार स्वरूप देल जायत.
एकर संगहि चारि गोट आओर पुरस्कारक घोषणा भेल अछि, जाहि मे मैथिली कला संस्कृति पुरस्कार मैथिलीक नाटककार महेंद्र मलंगिया, मैथिली अनुसंधान पुरस्कार डॉ योगेन्द्र प्रसाद यादव, मैथिली अनुवाद पुरस्कार पंडित सूर्यकांत झा आ मैथिली पाण्डुलिपि पुरस्कार राम नारायण सुधाकर कें देबाक निर्णय भेल अछि. हिनका सभ कें एक-एक लाख टाका केर पुरस्कार देल जायत. (Report: मिथिमीडिया ब्यूरो)
एकर संगहि चारि गोट आओर पुरस्कारक घोषणा भेल अछि, जाहि मे मैथिली कला संस्कृति पुरस्कार मैथिलीक नाटककार महेंद्र मलंगिया, मैथिली अनुसंधान पुरस्कार डॉ योगेन्द्र प्रसाद यादव, मैथिली अनुवाद पुरस्कार पंडित सूर्यकांत झा आ मैथिली पाण्डुलिपि पुरस्कार राम नारायण सुधाकर कें देबाक निर्णय भेल अछि. हिनका सभ कें एक-एक लाख टाका केर पुरस्कार देल जायत. (Report: मिथिमीडिया ब्यूरो)
Tags: हालचाल


text:
चुगला चुगलखोरी करनिहारके कहल जाइत छैक। मिथिलामें मैथिल सभक एक महत्त्वपूर्ण पावैन सामा-चकेवा में चुगला-दहन के गाथा छैक। चलू यैह बहाना हम किछु संस्मरण करी पावैन सामा-चकेवा जे मिथिलामें लोक-पर्व रूप मनयबाक अति प्राचिन परंपरा अछि।
पात्र परिचय:
सामा – याने द्वारकाधीश श्री कृ्ष्णकेर बेटी के नाम! प्रकृति-प्रेमसँ आविर्भूत! सदिखन चिड़ै-चुनमुनी, जंगल-पहाड़, नदी-झरना-पोखैर-वन-उपवनमें रमनिहैर !
(तर्ज बारहमासा – साओन हे सखी…)
बेटी थिकहुँ हम द्वारकाधीशके, सामा हमर थीक नाम यौ
चिड़ै-चुनमुनी वन-उपवनमें बसय छै मोरा मन प्राण यौ!
चकइ (चकेवा) – सामाके प्रेमी! सतीशापसँ कोनो देवता पंछीरूपमें परिवर्तित!
देव योनिसँ चिड़िया बनल हम शाप सती सिर मान यौ
मन मनुतन पाबय लऽ आकुल सामा चढल निज ध्यान यौ!
सतभैंयाँ – कृष्णपुत्र
कृष्ण पिता आ सामा मोरा बहिनी खेललहुँ-रखलहुँ शान यौ
एको पलक बिछुड़न नहि संभव माँगलहुँ विधसँ जान यौ!
अन्य पात्र – सामूहिक गान
सामा सिनेही चकवा सिनेही, जीव चराचर सिनेहि यौ
ईशक सुग्गा मेना आ पंछी मानव संग सहेलि यौ!
चुगला:
नाम चुगला तऽ मोरा लोक कहे
काम दोगला तऽ मोरा लोक कहे
नीक सोचिये के हमहुँ करी सभटा
लेकिन तैयो नाम मोरा चुगले पड़े!
प्रथम दृश्य: चंगेरामें सामा-चकेवा बनाय बहिन सभ पोखरीक महारपर पहुँचैत छथि आ गीतक पार्श्वध्वनिमें नृत्य व सामा-चकेवाक खेल देखायल जाइत अछि। एहि बीच आधुनिकताक रंगमें रांगल एक भाइ अपन बहिन सँ पूछैत छथि:
बोल बहिनियाँ ई कि गबै छें के थीक सामा चकेबा गै?
भरिके चंगेरा के सभ सजै छें के थीक सामा चकेबा गै?
बहिन सभ मिलिके भाइके बुझबैत छैक:
सुन मोरा भैया सुनु हे सहेलिया, सामा-चकेवा के खेल यौ
भाइ-बहिनक प्रेमक गाथा, मिलि-जुलि गबियौ मेल यौ!
मानव बनि सभ जीव लऽ बनलहुँ बुझियौ अपन कर्तब्य यौ!
सभक सुख लऽ तप-जोग करियौ कर्म सदा संसर्ग यौ!
जखनहि कृष्णा सामा के दुषलाह भाइ भेला बड़ त्रस्त यौ!
चरण पिताके पकड़िके अनलाह बहिन बहनोईके गाम यौ!
हम सभ भाई-बहिन मिलि के मनाबी सामा चकेवा आ ईश यौ!
आउ सभ मिलिके पबनी मनाबी सुनी कथा जगदीश यौ!
दोसर दृश्य: मंचपर वन-उपवनके बीच चिड़ै-चुनमुनीके पार्श्व-ध्वनिमें सामा अपन सहेली सभ संग विचरण करैत प्रकृतिके गान करैत छथि!
हे विध विधना! अनुपम यौवना! विचरय छै वन ओ पहाड़ हे!
पिया मोरा औता, एहि बीच कखनहु, अन्तर्मनक पुकार हे!
सखि सभ सामाक बात सुनि प्रश्न भरल जिज्ञासा रखैत छथिन:
हे सखि सामा! सुनु हे सहेलिया! जंगल बीच कोन जान हे!
पिया तोर राजा औथुन राजमें पिताके सहयोगे शान हे!
सामा फेर कहैत छथिन –
मन मोरा उपवन, चहकय सदिखन, बाजय मोरा अन्तर्ज्ञान हे!
पिया परदेशिया भेटतय एहि खन मन मोरा जंगल प्राण हे!
चिड़ै-चुनमुनी ओ जंगलके अन्य जीव संग चकइ के प्रवेश सामूहिक गान करिते:
चलू घूमय ओतय जतय रानी यौ!
चलू झूमय ओतय जतय सामा यौ!
मन नाचय ओतय जतय रानी यौ!
मन गाबय ओतय जतय सामा यौ!
चलू घूमय ओतय….
सामा चकुआ कऽ चकइ के गीत गबैत आ अपन नाम लैत देखैत छथि – विस्मित होइत कहैत छथि:
संग तोहर कोना मोर मानव हे!
कह चकवा तोंहूँ के थिकें रे?
सामा-सामा तों एना किऐ भूकें रे?
संग तोहर ई सभटा के थिकौ रे?
संग तोहर कोना मोर….
चकेवा नचैत-गबैत कहैत छन्हि,
चिन्हू हे चिन्हू मोरा सजनी!
गत जीवनमें हमहीं तोहर संगी!
बिछुड़ल छल शाप सती के जनी!
आब मिलबय हमहुँ सामा सजनी!
चिन्हू हे चिन्हू…..
एहि प्रेमालाप के देखि चुगला मन चमकाबैत अछि, मोंने-मोंन विचारैत अछि:
सामा तों केना चकवा के हेमें?
मन लागल हमर महवाके हेमें!
कतऽ तों छें मानव चकवा छौ चिडै!
फेर कृष्णा गोसैंयाँके बेटी तोंही!
कह कोना एना चकवा के हेमें?
लेकिन सखी-सहेली सभ गाबि-नाचि सामाके एहि प्रेमके मान्यता दैत छथि:
मिलि गेलौ तोरा सजना हे सामा
चकवा तोरे लऽ बनलौ सुन गे सामा!
मिलि गेलौ तोरा….
कथा – सामा भोरे सुति-उठि अपन प्रकृति-प्रेमके कारण उपवन घुमय लेल जाइथ आ यैह क्रममें चकइ संग प्रेमक बँधन में बन्हाइत छथि। धीरे-धीरे हुनकर चकइ संग प्रेम बढैत जाइत अछि जाहिमें अनेको तरहक प्रेमालाप-प्रसंगक जनोक्ति-लोकगीत आदि हम सभ सुनैत मिथिलाक पुरान परंपरा सँ सुनैत आयल छी। सामा-चकेवाकेर प्रेम-गाथा चर्चाक विषय बनैछ। कतेक लोक हिनकर प्रेमके अबोध बाल्यप्रेमरूप देखैत प्रशंसा करैत भाव-विभोर भऽ जाइथ, तऽ एक ‘चुगला’ छल जेकरा सामाक एहि तरहें मानव रहैत चिड़िया संगक प्रेम अनसोहांत लगैत छलैक। भऽ सकैत छैक जे एहेन चुगला आरो बहुतो हो, लेकिन कथा आ पावैन में प्रतीकात्मक प्रस्तुति लेल एके गो चुगला काफी अछि। 😉
सामाकेर प्रेम-प्रसंग ओ नून-तेल-मसाला लगाय सामाक पिता संग कहैत छन्हि आ सामाके सेहो पिता शाप दैत छथि जे मानव-धर्मके विरुद्ध अपन स्वभाव बनेलीह जे कोनो पंछी संग प्रेम केलीह, अतः आब ओ पंछीरूपमें परिणत होइथ आ अपन प्रिय चकइ संग वास करैथ। एहिसँ सामाके प्रसन्नता तऽ जरुर भेलन्हि जे अपन प्राकृतिक प्रेमरूप चकइ संग ओ बसती, लेकिन संगहि वेदना सेहो भेलन्हि जे आखिर मनुष्यरूप पिता आ भाइ-बहिन सभसँ बिछुड़न होयत, सक्षम पिता हमरा वरदान सेहो दऽ सकैत छलाह आ चकइ के मनुष्यरूप प्रदान कय सकैत छलाह, तदोपरान्त सेहो हम सभ संग वास कय सकैत छलहुँ। वेदनाक ई स्वरूप कविक भावना बुझि सकैत छी, संभावना ईहो भऽ सकैत छैक जे हुनक अबोध प्रेमके गलत व्याख्या चुगला हुनक पिता संग कयलाह आ परिणामवश मनुष्यरूपसँ हुनको पशुरूप पंछी में परिवर्तित होयबाक शाप देल गेल।
जहिना सामाके कचोट भेलन्हि तहिना हुनक भाइ (सतभैंयाँ) के सेहो कष्ट भेलन्हि जे आब बहिन सामा सँ कोना भेट होयत आ भाइ-बहिनिक आपसी खेल-सिनेह सभ कोना कय सकब; से भाइ लोकैन सामासंग पुनर्मिलन हेतु आ चकेवा संग साक्षात्कार करबाक हेतु, चुगलाके सजाय दियेबाक हेतु, अन्यायके न्याय दियेबाक हेतु प्रण करैत छथि। कठोर संकल्पशक्तिसँ भाइ सभ तपस्यारत होइत छथि आ पिताकेँ प्रसन्न करैत छथि। प्रसन्न पिता चकेवाक पूर्वजन्मक शापके ध्यान रखैत आ सामा (श्यामा) संग मिलनके मूल्य सेहो कायम रखैत एतेक वरदान दैत छथिन जे शरदकालमें अपन पंछी समाजसंग सामा आ चकेवा मनुष्यरूपमें आबि अपन भाइ सभ संग वास करती आ पुनः कार्तिक पुर्णिमा दिन भाइ सभ हिनका लोकनिकेँ सहर्ष विदाई करताह। भाइ सभ बहुत प्रसन्न भेलैथ आ सामा-चकेवा केँ सेहो प्रसन्नताक सीमा नहि रहि गेल। न्याय सँ सभ सहमत भेलाह। संगहि चुगला लेल दंड तय कैल गेल जे एहेन प्रकृतिलेल एकहि इलाज छैक जे भाइ-बहिन-सखी-बहिनपा मिलिके एहेन चुगलखोर लोककेँ सामूहिक सजाय दैथ। विदाई सँ पूर्व वृंदावन (उपवन)में चुगलाकेँ मुँहमें आगि लगाय जरा देल जाय जे पुनः दोसर केओ अपन मुँहके दुरुपयोग नहि करैथ आ एहि सजाय सँ सबक लैथ। 🙂
यैह कथा अनुरूप मिथिलामें सामा-चकेवा लोकपर्वक रूप लेने अछि। मुदा चुगलाकेँ जरौनिहार आइ कम एहि लेल अछि जे कलियुगमें द्वापरयुग समान अवस्था नहि रहि गेल छैक। आब तऽ सैकड़ा में नब्बे बेईमान – तैयो हमर भारत महान्!, ई लोकोक्ति चरितार्थ भऽ रहल अछि।
चुगलाके संसारमें चुगले के आब दिन चले!
चुगलखोरीके धर्म सँ न्यायीपर हथियार चले!
चुगलाके संसारमें….
के सामा या के चकेवा निर्णय आब पहाड् बने!
सतभैंयाँ घरेमें बान्हल बहिन ओझा कपार धुने!
चुगलाके संसारमें….
कोखिमें सामा सेटिंग होवे बेटा कोखि उधार लिये!
दहेजक मारिसँ बेटी भगबे व्यवहारक अंबार लगे!
चुगलाके संसारमें….
पावैन मतलब दारू ताड़ी जुआ हारि कपार धुने!
नाम लेल चमकै छै सभटा मर्म न कोनो सार बुझे!
चुगलाके संसारमें….
वृंदावन नित जरे लव-यूमें नितीशराज बिहार जरे!
मिथिलाराज कानय प्रवीण भूकनीके औजार बने!
चुगलाके संसारमें….
सामा-चकेवा गाथा अपन संस्मरणसँ प्रस्तुत करे,
विधके विधानक मतलब बुझू मानवता में सब जिबे!


text:
सूचनाः मैथिली महायात्रा दोसर चरणक आरम्भ ६ तथा ७ फरबरी, २०१६ काशी (बनारस) सँ होयत
काशी मे मिथिलाक ऐतिहासिकताक गहिंराइ केँ नपबाक कूब्बत हमरा मे नहि अछि। परञ्च ‘मैथिली महायात्रा दोसर चरण’ केर आरम्भ हम करय जा रहल छी काशी सँ आ बुझबाक प्रयत्न करब ओहि समस्त बात केँ। एकबेर फेर ‘मिथिलादेश’ केर ओहि प्रमाणिकता केँ राष्ट्रीय व अन्तर्राष्ट्रीय जगत केर मैथिल जनमानसक सोझाँ रखबाक प्रयास करब बाकायदा शिलालेख व शोधपत्र मे उल्लेखित महत्वपूर्ण बात सब सँ। आनब साक्षात्कार शंकराचार्य व करपात्रीजी महाराज केर आश्रम सँ, संगहि मिथिलाक योगदान सँ निर्मित ओहि चौजुगी संस्था पर राखब एकटा संछिप्त शोधपत्र। आरो अछि बहुत रास मनकामना काशी केर मैथिली महायात्रा सँ…. उम्मीद अछि जे एहि दोसर चरण केर उद्घाटन पर अपने लोकनि सेहो संग रहब। कारण ई यात्रा केर भले संयोजनकर्ताक रूप मे अगुआ योजना बनेनिहार प्रवीण थीक, मुदा बिना अहाँ सब गोटाक प्रोत्साहन आ संङोर कोनो उपलब्धिमूलक कार्य होयबाक संभावना नहि अछि। जनिते छी जे मैथिल समाज मे कतेक अन्तर्विभाजन छैक। ताहि ठाम जँ पूर्ण सम्बल संग हम सब नहि पहुँचब तऽ लोक केँ एकर सारगर्विताक भान तक नहि हेतैक। तखन एहनो कमजोर हम सब नहि छी जे परजीवी बनब। स्वयंसेवा व स्वसंरक्षण सँ समस्त सम्वर्धन-प्रवर्धनक कार्य करैत आबि रहल छी, करैत रहब। आशा नहि पूर्ण विश्वास अछि जे स्वयं जानकीक संग राघव एहि मे संग रहता कारण काशी मे हमरा लोकनिक खास बाबा विश्वनाथ स्वयं अन्नपूर्णा सहित विराजमान् छथि। कार्यक्रमक विस्तृत प्रारूप पर काल्हि आयोजन समितिक बैसार कैल जायत, तदोपरान्त पूर्ण व्योरा संग जानकारी देब। हाल समस्त सहयोगी सरोकारवाला केँ हम एहि पोस्ट मे टैग करैत “मैथिली महायात्रा” केर एहि दोसर चरणक आरम्भ आगामी ६ तथा ७ फरबरी केँ होयबाक जानकारी करा रहल छी। चरण दुइ मे कार्यशैली शोध पर आधारित होयत, कार्यक्रम आयोजनक प्रारूप मोट मे पूर्ववत् रहत।
यात्री – प्रवीण नारायण चौधरी
मैथिली महायात्रा – दोसर चरण २०१६.
हरिः हरः!!